qundao/data-zh-poetry huggingface dataset:
溆浦楠木洞盖神龙所居今年夏大旱县官乞取其水以祷立应民犹以为未足因作是诗以遗诸公致再请之意焉
作者：曾几
朝代：宋

倾心南山云，如渴望梅岭。朝来有佳思，拄笏不见顶。丰隆骏奔走，列缺元驰骋。雨不到人间，风伯乃为梗。生来食官仓，四海无二顷。歌诗视天汉，一念极耿耿。阶前甃清泉，洮颒冰雪冷。乾喉欲生烟，空下百尺绠。幽轩竹三四，柯叶殊秀整。迩来头抢地，但惧不得永。以斯占稻粱，生意鱼在鼎。潜虬民司命，膏泽浸兹境。邑官树嘉政，责报甚形影。瓶罂走十里，岂惮一再请。君其洁斋俟，百谷正延颈。客子无远谋，空肠望遗秉。
煎茶
作者：曾几
朝代：宋

贫中有佳设，石鼎事煎烹。
顾渚草芽白，惠山泉水清。
酌多风可御，董歇雾犹横。
饮罢妻孥笑，枯肠百转鸣。
煎茶
作者：曾几
朝代：宋

贫中有佳设，石鼎事煎烹。
顾渚草芽白，惠山泉水清。
酌多风可御，薫歇雾犹横。
饮罢妻孥笑，枯肠百转鸣。
煎茶
作者：曾几
朝代：宋

贫中有佳设，石鼎事煎烹。顾渚草芽白，惠山泉水清。酌多风可御，薰歇雾犹横。饮罢妻孥笑，枯肠百转鸣。
独步小园四首
作者：曾几
朝代：宋

江梅落尽红梅在，百叶缃梅剩欲开。园里无人园外静，暗香引得数蜂来。只道江梅发不迟，最先零落使人悲。从今秾李花千树，未抵前村雪一枝。谁将山杏胭脂色，来作江梅玉颊红。但得暗香疏影在，不妨妆面对春风。山衣重叠六铢轻，淡拂槐花染不成。报答春工选何物，鹅儿黄酒十分倾。
独步小园四首
作者：曾几
朝代：宋

江梅落尽红梅在，百叶缃梅賸欲开。园里无人园外静，暗香引得数蜂来。
独步小园四首·其一
作者：曾几
朝代：宋

江梅落尽红梅在，百叶缃梅剩欲开。
园裏无人园外静，暗香引得数蜂来。
独步小园四首·其一
作者：曾几
朝代：宋

江梅落尽红梅在，百叶缃梅剩欲开。园里无人园外静，暗香引得数蜂来。
独步小园四首·其三
作者：曾几
朝代：宋

谁将山杏胭脂色，来作江梅玉颊红。但得暗香疏影在，不妨妆面对春风。
独步小园四首·其三
作者：曾几
朝代：宋

谁将山杏臙脂色，来作江梅玉颊红。
但得暗香疏影在，不妨妆面对春风。
独步小园四首·其二
作者：曾几
朝代：宋
体裁：七言绝句

只道江梅发不迟，最先零落使人悲。从今秾李花千树，未抵前村雪一枝。
独步小园四首·其四
作者：曾几
朝代：宋

山衣重叠六铢轻，淡拂槐花染不成。报答春工选何物，鹅儿黄酒十分倾。
独步小园四首·其四
作者：曾几
朝代：宋

山衣重迭六铢轻，淡拂槐花染不成。
报答春工选何物，鹅儿黄酒十分倾。
独青亭
作者：曾几
朝代：宋

霜落水痕风落木，翠盖倚天惟汝独。
是谁手种百年余，荫此空庭一株足。
岁寒不但色青青，上有垂丝下茯苓。
松根老僧应取此，制人頽龄起人死。
独青亭
作者：曾几
朝代：宋
体裁：古风

霜落水痕风落木，翠盖倚天惟汝独。是谁手种百年馀，荫此空庭一株足。岁寒不但色青青，上有垂丝下茯苓。松根老僧应取此，制人颓龄起人死。
玉井
作者：曾几
朝代：宋
体裁：五言绝句

茗饮贵石泉，江流亦其亚。甘寒如此井，未肯出汝下。
王元渤自湖楚归赠之
作者：曾几
朝代：宋

南池荷叶叠青钱，玉山门外君著鞭。南池荷叶成青伞，问君东游何当返。闻道湖州又楚州，旧隐故乡宜款款。清晨剥啄叩我门，我不出门非是懒。不知何物苦相干，能令人热令人寒。偶然脱命冰炭里，至今体不胜衣冠。溪流落尽才如带，想见南池空聚块。更无小鸭睡枯荷，况有红妆依翠盖。眼看物变惜年光，明月黄花盍举觞。知有中秋恐无分，须君满意作重阳。
王元渤自湖楚归赠之
作者：曾几
朝代：宋

南池荷叶叠青钱，玉山门外君著鞭。南池荷叶成青繖，问君东游何当返。闻道湖州又楚州，旧隐故乡宜款款。清晨剥啄叩我门，我不出门非是嬾。不知何物苦相干，能令人热令人寒。偶然脱命冰炭里，至今体不胜衣冠。溪流落尽才如带，想见南池空聚块。更无小鸭睡枯荷，况有红妆依翠盖。眼看物变惜年光，明月黄花盍举觞。知有中秋恐无分，须君满意作重阳。
王元渤自湖楚归赠之
作者：曾几
朝代：宋

南池荷叶迭青钱，玉山门外君着鞭。
南池荷叶成青伞，问君东游何当返。
闻道湖州又楚州，旧隐故乡宜款款。
清晨剥啄叩我门，我不出门非是懒。
不知何物苦相干，能令人热令人寒。
偶然脱命冰炭裏，至今体不胜衣冠。
溪流落尽才如带，想见南池空聚块。
更无小鸭睡枯荷，况有红妆依翠盖。
眼看物变惜年光，明月黄花盍举觞。
知有中秋恐无分，须君满意作重阳。
王周士显谟自闽中归沩山旧隐道经临川惠然先辱且出示吕居仁送行诗有见及语因次其韵赠周士
作者：曾几
朝代：宋
体裁：七言律诗

此生寡偶固其宜，何况身从老得衰。门外设罗谁一顾，道旁倾盖子相知。断金已定交游事，伐木仍传故旧诗。闻说沩山堪避世，卜邻他日更无疑。
王周士显谟自闽中归沩山旧隐道经临川惠然先辱且出示吕居仁送行诗有见及语因次其韵赠周士
作者：曾几
朝代：宋

此生寡偶固其宜，何况身从老得衰。
门外设罗谁一顾，道旁倾盖子相知。
断金已定交逰事，伐木仍传故旧诗。
闻说沩山堪避世，卜邻他日更无疑。
王履道左丞见访
作者：曾几
朝代：宋
体裁：五言排律

近市三椽屋，斜阳一席门。故人空厚禄，过我独高轩。转刻求巾屦，忘形奉笑言。性容安石缓，道许穆生存。暝色遥岑合，归途涨水浑。传呼听已远，依旧雀声喧。
王岩起乐斋
作者：曾几
朝代：宋
体裁：古风

欢悰挽不来，愁思推不去。达人方寸地，固自有乐处。得非山林欤，或用诗酒故。一朝不在眼，便觉少佳趣。人言颜子乐，瓢饮映蔬茹。何曾梦见渠，浪自起欣慕。此君与天游，于物初不寓。携持小斋名，扁榜随所住。要知真乐事，未省离跬步。我亦欲睎颜，从君尚能屡。
玩鸥亭
作者：曾几
朝代：宋

乃翁独步辞云间，五花判罢游金銮。甘泉颇劳侍从事，夜直必梦江湖宽。晚遭忌刻泛湘水，众为不乐公欣欢。白鸥无数没浩荡，相亲相近俄相安。何曾一旦舞不下，始信前事盟未寒。文章炳蔚冠当代，衣被诸子犹班班。携持扁榜向阳羡，往日风味追令还。乃翁閒散莫浪许，乃翁青紫当拾取。回施佳名与老夫，长共群鸥卧烟雨。
玩鸥亭
作者：曾几
朝代：宋

乃翁独步辞云间，五花判罢游金銮。甘泉颇劳侍从事，夜直必梦江湖宽。晚遭忌刻泛湘水，众为不乐公欣欢。白鸥无数没浩荡，相亲相近俄相安。何曾一旦舞不下，始信前事盟未寒。文章炳蔚冠当代，衣被诸子犹班班。携持扁榜向阳羡，往日风味追令还。乃翁闲散莫浪许，乃翁青紫当拾取。回施佳名与老夫，长共群鸥卧烟雨。
玩鸥亭
作者：曾几
朝代：宋

乃翁独步辞云间，五花判罢游金銮。
甘泉颇劳侍从事，夜直必梦江湖寛。
晚遭忌刻泛湘水，众为不乐公欣欢。
白鸥无数没浩荡，相亲相近俄相安。
何曾一旦舞不下，始信前事盟未寒。
文章炳蔚冠当代，衣被诸子犹班班。
携持扁牓向阳羡，往日风味追令还。
乃翁闲散莫浪许，乃翁青紫当拾取。
回施佳名与老夫，长共群鸥卧烟雨。
瓶中梅
作者：曾几
朝代：宋

小窗水冰青琉璃，梅花横斜三四枝。若非风日不到处，何得色香如许时。神情萧散林下气，玉雪清瑩闺中姿。陶泓毛颖果安用，疏影写出无声诗。
瓶中梅
作者：曾几
朝代：宋
体裁：七言律诗

小窗水冰青琉璃，梅花横斜三四枝。若非风日不到处，何得色香如许时。神情萧散林下气，玉雪清莹闺中姿。陶泓毛颖果安用，疏影写出无声诗。
用逮子韵奉赠郑禹功参议
作者：曾几
朝代：宋

雨余依砌上苍苔，竟日山房闭不开。
下马厌闻生客至，敲门喜见故人来。
长哦绿竹诗三迭，小酌黄花酒一杯。
此外相看復何事，团蒲隐几湛灵台。
用逮子韵奉赠郑禹功参议
作者：曾几
朝代：宋

雨馀依砌上苍苔，竟日山房闭不开。下马厌闻生客至，敲门喜见故人来。长哦绿竹诗三叠，小酌黄花酒一杯。此外相看复何事，团蒲隐几湛灵台。
留别三侄
作者：曾几
朝代：宋

僧窗又与汝周旋，百感相随到酒边。无复吹箎如异日，空惊枕块已三年。一门叔父吾衰矣，东阁郎君但勉旃。不为怀金纡紫事，澡身玉雪是空传。
留别三侄
作者：曾几
朝代：宋

僧窗又与汝周旋，百感相随到酒边。无复吹篪如异日，空惊枕块已三年。一门叔父吾衰矣，东阁郎君但勉旃。不为怀金纡紫事，澡身玉雪是空传。
留别三侄
作者：曾几
朝代：宋

僧窗又与汝周旋，百感相随到酒边。
无復吹箎如异日，空惊枕块已三年。
一门叔父吾衰矣，东阁郎君但勉旃。
不为怀金纡紫事，澡身玉雪是空传。
留别荣茂实侍郎
作者：曾几
朝代：宋
体裁：五言律诗

老为吴会客，耆旧不相忘。政以牛马走，曾陪鹓鹭行。千年书穴在，六月镜湖凉。从此登临地，回头忆侍郎。
疏山一览亭
作者：曾几
朝代：宋
体裁：七言绝句

青云梯尽得朱栏，不但令人六月寒。无限江南好山水，庵摩勒果掌中看。
痁病
作者：曾几
朝代：宋

谁言似病元非病，一日之间行四时。不用文殊来问疾，个中实怕有人知。老身危似草头露，疾势来如江上潮。寒热自无安著处，不然何以脱今朝。
痁病·其一
作者：曾几
朝代：宋

谁言似病元非病，一日之间行四时。不用文殊来问疾，个中实怕有人知。
痁病·其一
作者：曾几
朝代：宋

谁言似病元非病，一日之间行四时。
不用文殊来问疾，箇中实怕有人知。
痁病·其二
作者：曾几
朝代：宋

老身危似草头露，疾势来如江上潮。
寒热自无安着处，不然何以脱今朝。
痁病·其二
作者：曾几
朝代：宋
体裁：七言绝句

老身危似草头露，疾势来如江上潮。寒热自无安著处，不然何以脱今朝。
病中闻莺啼
作者：曾几
朝代：宋

独园森古木，其下客幽栖。
尽日绿阴合，有时黄鸟啼。
一声添昼寂，百啭使人迷。
赖汝生佳听，身今气惨恓。
病中闻莺啼
作者：曾几
朝代：宋
体裁：五言律诗

独园森古木，其下客幽栖。尽日绿阴合，有时黄鸟啼。一声添昼寂，百啭使人迷。赖汝生佳听，身今气惨悽。
病起始浴二首
作者：曾几
朝代：宋

无数尘埃一病身，不蒙湔拂几经旬。政须皂荚相料理，可笑梁州阴子春。欲著床头浣濯衣，汗流成雨垢成泥。呼儿为我供汤事，今日身轻好杖藜。
病起始浴二首·其一
作者：曾几
朝代：宋

无数尘埃一病身，不蒙湔拂几经旬。
政须皁荚相料理，可笑梁州阴子春。
病起始浴二首·其一
作者：曾几
朝代：宋

无数尘埃一病身，不蒙湔拂几经旬。政须皂荚相料理，可笑梁州阴子春。
病起始浴二首·其二
作者：曾几
朝代：宋

欲着床头澣濯衣，汗流成雨垢成泥。
呼儿为我供汤事，今日身轻好杖藜。
病起始浴二首·其二
作者：曾几
朝代：宋
体裁：七言绝句

欲著床头浣濯衣，汗流成雨垢成泥。呼儿为我供汤事，今日身轻好杖藜。
病起赠曾宏甫
作者：曾几
朝代：宋
体裁：五言律诗

同病仍同起，无聊独至今。酒杯君入手，药裹我关心。极暑方无奈，新凉又不禁。呼儿锄径草，万一故人临。
癸未八月十四日至十六夜月色皆佳
作者：曾几
朝代：宋
体裁：七言律诗

年年岁岁望中秋，岁岁年年雾雨愁。凉月风光三夜好，老夫怀抱一生休。明时谅费银河洗，缺处应须玉斧修。京洛胡尘满人眼，不知能似浙江不。
癸未八月十四日至十六夜月色皆佳
作者：曾几
朝代：宋

年年歳歳望中秋，歳歳年年雾雨愁。
凉月风光三夜好，老夫怀抱一生休。
明时谅费银河洗，缺处应须玉斧修。
京洛胡尘满人眼，不知能似浙江不。
登扬州郡圃小金山遥碧亭
作者：曾几
朝代：宋

绝岛浸中零，飞来枣叶轻。碧天围斗野，红日下芜城。山作修眉翠，人添老眼明。园林多胜地，独爱小峥嵘。
登扬州郡圃小金山遥碧亭
作者：曾几
朝代：宋

绝岛浸中零，飞来枣叶轻。碧天围斗野，红日下芜城。山作脩眉翠，人添老眼明。园林多胜地，独爱小峥嵘。
登玉霄亭
作者：曾几
朝代：宋

老荷君恩付赤城，瘦笻扶上玉霄亭。
悬知地接溟溟海，坐见天横两两星。
作赋兴公虚想像，谪官司户实飘零。
衰翁何幸分符竹，一览东吴未了青。
登玉霄亭
作者：曾几
朝代：宋
体裁：七言律诗

老荷君恩付赤城，瘦筇扶上玉霄亭。悬知地接溟溟海，坐见天横两两星。作赋兴公虚想像，谪官司户实飘零。衰翁何幸分符竹，一览东吴未了青。
白鹤亭
作者：曾几
朝代：宋

萧散林下风，霜毛极清润。为问载高轩，何如弄闲影。
白鹤亭
作者：曾几
朝代：宋

萧散霖林下风，霜毛极清润。
为问载高轩，何如弄闲影。
白龟
作者：曾几
朝代：宋
体裁：七言绝句

一种龟儿玉雪然，故人为寄小如钱。会当放汝江湖去，小住盆池慰眼前。
盛夏东轩偶成五首
作者：曾几
朝代：宋

一堂既虚閒，一室可息偃。
松篁度风清，窗户去日远。
幽禅过亭午，凉气生薄晚。
阃内即妻孥，更深遂忘返。
盛夏东轩偶成五首
作者：曾几
朝代：宋

一堂既虚闲，一室可息偃。松篁度风清，窗户去日远。幽禅过亭午，凉气生薄晚。阃内即妻孥，更深遂忘返。携簟入深竹，脱巾挂低枝。无令儿辈觉，更恐俗客知。清风何故来，口咏渊明诗。凉冷似太过，还从径中归。松风夏逾清，竹日午更净。萧然松竹间，得此林壑性。异哉今日暑，无复有晨暝。疲薾安所逃，茅斋入僧定。因病不举酒，况当朱明天。客至但茗椀，谈诗复谈禅。甘寒百尺井，旧日陆子泉。安得僧舍雪，霏微湿茶烟。涧蒲上九节，不受尘土姿。清泉自澡洁，白石相因依。种蕉水中央，佳处略似之。谁能后彫赏，惟有岁寒知。
盛夏东轩偶成五首·其一
作者：曾几
朝代：宋
体裁：古风

一堂既虚闲，一室可息偃。松篁度风清，窗户去日远。幽禅过亭午，凉气生薄晚。阃内即妻孥，更深遂忘返。
盛夏东轩偶成五首·其三
作者：曾几
朝代：宋

松风夏逾清，竹日午更净。萧然松竹间，得此林壑性。异哉今日暑，无复有晨暝。疲薾安所逃，茅斋入僧定。
盛夏东轩偶成五首·其三
作者：曾几
朝代：宋

松风夏逾清，竹日午更凈。
萧然松竹间，得此林壑性。
异哉今日暑，无復有晨暝。
疲薾安所逃，茅斋入僧定。
盛夏东轩偶成五首·其二
作者：曾几
朝代：宋
体裁：古风

携簟入深竹，脱巾挂低枝。无令儿辈觉，更恐俗客知。清风何故来，口咏渊明诗。凉冷似太过，还从径中归。
盛夏东轩偶成五首·其五
作者：曾几
朝代：宋

涧蒲上九节，不受尘土姿。清泉自澡洁，白石相因依。种蕉水中央，佳处略似之。谁能后彫赏，惟有岁寒知。
盛夏东轩偶成五首·其五
作者：曾几
朝代：宋

涧蒲上九节，不受尘土姿。清泉自澡洁，白石相因依。种蕉水中央，佳处略似之。谁能后雕赏，惟有岁寒知。
盛夏东轩偶成五首·其四
作者：曾几
朝代：宋

因病不举酒，况当朱明天。客至但茗椀，谈诗复谈禅。甘寒百尺井，旧日陆子泉。安得僧舍雪，霏微湿茶烟。
盛夏东轩偶成五首·其四
作者：曾几
朝代：宋

因病不举酒，况当朱明天。
客至但茗椀，谈诗復谈禅。
甘寒百尺井，旧日陆子泉。
安得僧舍雪，霏微湿茶烟。
盛夏东轩偶成五首·其四
作者：曾几
朝代：宋
体裁：古风

因病不举酒，况当朱明天。客至但茗碗，谈诗复谈禅。甘寒百尺井，旧日陆子泉。安得僧舍雪，霏微湿茶烟。
相马图呈杜勉斋左司
作者：曾几
朝代：宋

造物出万类，贵贱伊谁分。
圭璋杂瓦砾，世道同疏亲。
既收大宛种，一扫驽骀群。
乃观相马图，低首先吟呻。
千金购死骨，举国无其真。
生死何太晚，盐车负艰辛。
悠悠虞阪道，赤日煎红尘。
行人亦何多，具眼惟孙君。
一顾不旋踵，价越连城珍。
谁为绘此像，庸示将来人。
相马失之瘦，相士失之贫。
于兹有鉅公，数载居沉沦。
涵养浩然气，轮蹄任纷纭。
素识太平相，鹗表飞青云。
紫泥日边下，八座生阳春。
摅心握文柄，引年启贤门。
凝睇辨臧否，立志安斯民。
他时了经济，丹青画麒麟。
回顾相马者，细务何足云。
寥寥载千古，二道非同伦。
相士今何人，少陵身后身。
相马图呈杜勉斋左司
作者：曾几
朝代：宋

造物出万类，贵贱伊谁分。圭璋杂瓦砾，世道同疏亲。既收大宛种，一扫驽骀群。乃观相马图，低首先吟呻。千金购死骨，举国无其真。生死何太晚，盐车负艰辛。悠悠虞阪道，赤日煎红尘。行人亦何多，具眼惟孙君。一顾不旋踵，价越连城珍。谁为绘此像，庸示将来人。相马失之瘦，相士失之贫。于兹有钜公，数载居沉沦。涵养浩然气，轮蹄任纷纭。素识太平相，鹗表飞青云。紫泥日边下，八座生阳春。摅心握文柄，引年启贤门。凝睇辨臧否，立志安斯民。他时了经济，丹青画麒麟。回顾相马者，细务何足云。寥寥载千古，二道非同伦。相士今何人，少陵身后身。
石菖蒲
作者：曾几
朝代：宋
体裁：七言绝句

窗明几净室空虚，尽道幽人一事无。莫道幽人无一事，汲泉承露养菖蒲。
石菖蒲
作者：曾几
朝代：宋

窗明几凈室空虚，尽道幽人一事无。
莫道幽人无一事，汲泉承露养菖蒲。
碧芦潨
作者：曾几
朝代：宋
体裁：五言绝句

春风桃李蹊，学语鸟相唤。不可无寒芦，汀洲下凫雁。
示逢子
作者：曾几
朝代：宋
体裁：七言律诗

清臞骨相类诸生，黾勉寒窗守一经。用赋要窥司马室，学诗频过伯鱼庭。可怜亲发镜中白，莫负子衿身上青。五桂荫门家世事，寂寥天畔几回星。
示逢子
作者：曾几
朝代：宋

清臞骨相类诸生，黾勉寒窗守一经。
用赋要窥司马室，学诗频过伯鱼庭。
可怜亲髪镜中白，莫负子衿身上青。
五桂荫门家世事，寂寥天畔几回星。
福帅张渊道送荔子
作者：曾几
朝代：宋
体裁：七言律诗

岂无重碧实瓶罍，难得轻红荐一杯。千里人从闽岭出，三年公送荔枝来。玉为肌骨凉无汗，云作衣裳皱不开。莫讶关情向尤物，厌看绿李与杨梅。
禽声
作者：曾几
朝代：宋

不如归去东皋上，美酒提壶迎妇饷。
何妨脱袴着新衣，百箔蚕丝茧如盎。
春泥滑滑未没腰，田间布谷初立苗。
牧儿喜舞麦熟也，报答尔曹婆饼焦。
禽声
作者：曾几
朝代：宋

不如归去东皋上，美酒提壶迎妇饷。何妨脱袴著新衣，百箔蚕丝茧如盎。春泥滑滑未没腰，田间布穀初立苗。牧儿喜舞麦熟也，报答尔曹婆饼焦。
禽声
作者：曾几
朝代：宋

不如归去东皋上，美酒提壶迎妇饷。何妨脱裤著新衣，百箔蚕丝茧如盎。春泥滑滑未没腰，田间布谷初立苗。牧儿喜舞麦熟也，报答尔曹婆饼焦。
禽声四首
作者：曾几
朝代：宋

劝我行沽聒昼眠，看人烂醉买江天。兴来亦欲提壶去，未有苏公乞酒钱。幽禽竟日引圆吭，脱裤催人有底忙。不但春天无衣著，凄风冷雨绝须防。春泥滑滑强知时，野日荒荒已露机。政与鹁鸠同一律，朝来唤得阿姑归。有酒如淮肉如坻，何如麦饭滑流匙。但看此物丰登日，即是侬家快活时。
禽声四首
作者：曾几
朝代：宋

幽禽竟日引圆吭，脱袴催人有底忙。
不但春天无衣著，凄风冷雨绝须防。
禽声四首·其一
作者：曾几
朝代：宋
体裁：七言绝句

劝我行沽聒昼眠，看人烂醉买江天。兴来亦欲提壶去，未有苏公乞酒钱。
禽声四首·其三
作者：曾几
朝代：宋
体裁：七言绝句

春泥滑滑强知时，野日荒荒已露机。政与鹁鸠同一律，朝来唤得阿姑归。
禽声四首·其二
作者：曾几
朝代：宋

幽禽竟日引圆吭，脱袴催人有底忙。
不但春天无衣着，凄风冷雨绝须防。
禽声四首·其二
作者：曾几
朝代：宋

幽禽竟日引圆吭，脱裤催人有底忙。不但春天无衣著，凄风冷雨绝须防。
禽声四首·其四
作者：曾几
朝代：宋
体裁：七言绝句

有酒如淮肉如坻，何如麦饭滑流匙。但看此物丰登日，即是侬家快活时。
秋日郊居
作者：曾几
朝代：宋

眼前百种併愁予，风日凄凄野外居。
落雁沙边水清浅，蜕蝉枝上叶萧疏。
一身病着残光景，尽室贫依古屋庐。
物色情怀两岑寂，更无人问客何如。
秋日郊居
作者：曾几
朝代：宋

眼前百种并愁予，风日凄凄野外居。落雁沙边水清浅，蜕蝉枝上叶萧疏。一身病著残光景，尽室贫依古屋庐。物色情怀两岑寂，更无人问客何如。
秋日郊居
作者：曾几
朝代：宋

眼前百种并愁予，风日凄凄野外居。落雁沙边水清浅，蜕蝉枝上叶萧疏。一身病著残光景，尽室贫依古屋庐。物色情怀两岭寂，更无人问客何如。
秋雨排闷十韵
作者：曾几
朝代：宋

今夏久无雨，从秋却少晴。空濛迷远望，萧瑟送寒声。衣润香偏著，书蒸蠹欲生。坏檐闻瓦堕，涨水见堤平。沟溢池鱼出，天低塞雁征。萤飞明暗庑，蛙闹杂疏更。药醭时须焙，舟闲任自横。未忧荒楚菊，直恐败吴粳。夜永灯相守，愁深酒细倾。浮云会消散，鼓笛赛西成。
秋雨排闷十韵
作者：曾几
朝代：宋

今夏久无雨，从秋却少晴。
空蒙迷远望，萧瑟送寒声。
衣润香偏着，书蒸蠧欲生。
坏檐闻瓦堕，涨水见堤平。
沟溢池鱼出，天低塞雁征。
萤飞明暗庑，蛙闹杂疏更。
药醭时须焙，舟闲任自横。
未忧荒楚菊，直恐败吴秔。
夜永灯相守，愁深酒细倾。
浮云会消散，鼓笛赛西成。
种竹
作者：曾几
朝代：宋

近郊蕃竹树，手种满庭隅。
余子不足数，此君何可无。
风来当一笑，雪压要相扶。
莫作封侯相，生来鄙木奴。
种竹
作者：曾几
朝代：宋
体裁：五言律诗

近郊蕃竹树，手种满庭隅。馀子不足数，此君何可无。风来当一笑，雪压要相扶。莫作封侯相，生来鄙木奴。
种芭蕉
作者：曾几
朝代：宋

僧窗谁与晤，有竹两三竿。栽培费老手，方法传多端。朝朝问无恙，暮暮愁其乾。调护阅三载，今年遽彫残。芭蕉虽小草，长大不作难。一身菡萏然，万窍玲珑间。满中贮春水，烈日何能干。以兹阴凉叶，代彼青琅玕。但恐质柔脆，不堪岁祁寒。人生无牢强，当作如是观。
种芭蕉
作者：曾几
朝代：宋

僧窗谁与晤，有竹两三竿。
栽培费老手，方法传多端。
朝朝问无恙，暮暮愁其乾。
调护阅三载，今年遽雕残。
芭蕉虽小草，长大不作难。
一身菡萏然，万窍玲珑间。
满中贮春水，烈日何能干。
以兹阴凉叶，代彼青琅玕。
但恐质柔脆，不堪岁祁寒。
人生无牢强，当作如是观。
种芭蕉
作者：曾几
朝代：宋

僧窗谁与晤，有竹两三竿。
栽培费老手，方法传多端。
朝朝问无恙，暮暮愁其干。
调护阅三载，今年遽雕残。
芭蕉虽小草，长大不作难。
一身菡萏然，万窍玲珑间。
满中贮春水，烈日何能干。
以兹阴凉叶，代彼青琅玕。
但恐质柔脆，不堪岁祁寒。
人生无牢强，当作如是观。
秘省避暑抵暮乃出
作者：曾几
朝代：宋
体裁：七言律诗

蜗庐何以度袢延，竟日蓬山一洗湔。阴翳树林无六月，风凉殿阁是诸天。政须深隐似玄豹，不用怀归如杜鹃。咄咄逼人牛马走，夜窗妨我枕书眠。
程吉老抚干以英石见遗层叠可爱报之以此
作者：曾几
朝代：宋
体裁：七言律诗

几净窗明丈室间，炷香危坐不开关。如何密密深深地，忽有层层叠叠山。珍重故人初入手，携持使我得怡颜。从今石友常相对，世上交游费往还。
程吉老抚干以英石见遗层迭可爱报之以此
作者：曾几
朝代：宋

几凈窗明丈室间，炷香危坐不开关。
如何密密深深地，忽有层层迭迭山。
珍重故人初入手，携持使我得怡颜。
从今石友常相对，世上交游费往还。
空公长老一出即住雪峰书来以建茗为寄长句奉呈空公时以笔砚作佛事也
作者：曾几
朝代：宋

此公出世使人惊，道眼看来却未曾。政尔雪峰千百众，澹然云水一孤僧。不妨诗笔作佛事，已用茗瓯传祖灯。我老尚堪行脚在，因风为寄古崖藤。
空公长老一出即住雪峰书来以建茗为寄长句奉呈空公时以笔砚作佛事也
作者：曾几
朝代：宋

此公出世使人惊，道眼看来郄未曾。
政尔雪峰千百众，澹然云水一孤僧。
不妨诗笔作佛事，已用茗瓯传祖灯。
我老尚堪行脚在，因风为寄古崖藤。
立春
作者：曾几
朝代：宋

十载东都客，春盘种种春。翠看疏甲小，黄爱韭苗新。流落成吾老，萧疏对此辰。睦邻如有使，传语大梁人。
立春
作者：曾几
朝代：宋

十载东都客，春盘种种春。翠看蔬甲小，黄爱韭苗新。流落成吾老，萧疏对此辰。睦邻如有使，传语大梁人。
立春
作者：曾几
朝代：宋

十载东都客，春盘种种春。
翠看蔬甲小，黄爱韭苗新。
流落成吾老，萧疏对此辰。
睦隣如有使，传语大梁人。
竹坞
作者：曾几
朝代：宋

烟雨百余年，茅茨数间屋。
中有在家僧，萧然如此竹。
竹坞
作者：曾几
朝代：宋

烟雨百馀年，茅茨数间屋。中有在家僧，萧然如此竹。
竹奴
作者：曾几
朝代：宋

雾帐桃笙昼寝余，此君那可一朝无。
秋来冷落同班扇，歳晚温柔是锡奴。
竹奴
作者：曾几
朝代：宋

雾帐桃笙昼寝馀，此君那可一朝无。秋来冷落同班扇，岁晚温柔是锡奴。
竹轩出笋
作者：曾几
朝代：宋
体裁：五言律诗

问讯东轩竹，新萌颇不齐。文章藏雾豹，头角触藩羝。逸气先腾上，长鞭半落西。后来堪底用，采掇付山妻。
竹轩出笋
作者：曾几
朝代：宋

问讯东轩竹，新萌颇不齐。
文章藏雾豹，头角触藩羝。
逸气先腾上，长鞭半落西。
后来堪底用，采摄付山妻。
竹轩小睡
作者：曾几
朝代：宋
体裁：七言律诗

好竹迷时手自栽，一轩寒碧谢尘埃。清风政为我辈设，小睡忽从何许来。已用官茶麾得去，莫因家酿挽令回。呼儿静扫黄叶径，吾与此君俱快哉。
竹轩睡起诗和者既多辄复次韵
作者：曾几
朝代：宋

雨中好竹不难栽，雨后清无一点埃。政有贤人林下集，何尝俗客洞中来。稽山老干应相忆，茂苑新梢未遣回。归去南轩曲肱梦，葱葱郁郁气佳哉。
竹轩睡起诗和者既多辄復次韵
作者：曾几
朝代：宋

雨中好竹不难栽，雨后清无一点埃。
政有贤人林下集，何尝俗客洞中来。
稽山老干应相忆，茂苑新梢未遣回。
归去南轩曲肱梦，葱葱鬰鬰气佳哉。
糟蟹
作者：曾几
朝代：宋

风味端宜配曲生，无肠公子藉糟成。可怜不作空虚腹，尚想能为郭索行。张翰莼鲈休发兴，洞庭虾蟹可忘情。君看醉死真奇事，不受人间五鼎烹。
糟蟹
作者：曾几
朝代：宋

风味端宜配麯生，无肠公子藉糟成。
可怜不作空虚腹，尚想能为郭索行。
张翰莼鲈休发兴，洞庭虾蟹可忘情。
君看醉死真奇事，不受人间五鼎烹。
绍兴帅相公遗小春新茶且折简云对瑞香啜之大胜暖帐中饮羔儿酒也小诗两绝以谢
作者：曾几
朝代：宋

打门将军得人惊，十月茶牙照眼明。漏泄春光凌雪色，柳条萱草太迟生。酒压羔儿雪煮茶，红罗斗帐锦笼花。中书堂上权衡手，小物勤公定等差。
绍兴帅相公遗小春新茶且折简云对瑞香啜之大胜暖帐中饮羔儿酒也小诗两绝以谢·其一
作者：曾几
朝代：宋
体裁：七言绝句

打门将军得人惊，十月茶牙照眼明。漏泄春光凌雪色，柳条萱草太迟生。
绍兴帅相公遗小春新茶且折简云对瑞香啜之大胜暖帐中饮羔儿酒也小诗两绝以谢·其二
作者：曾几
朝代：宋
体裁：七言绝句

酒压羔儿雪煮茶，红罗斗帐锦笼花。中书堂上权衡手，小物勤公定等差。
绍兴帅相汤公会五客蓬莱阁登望海亭属某赋诗
作者：曾几
朝代：宋

赫赫会稽郡，潭潭府公居。一州胜绝处，毕集于庭除。秦望极高秀，千峰散江湖。蓬莱为收揽，远近争奔趋。溟渤无百里，登临失东隅。翚飞卧龙顶，便可窥方壶。丞相不独飨，故人盛招呼。兵厨列樽俎，宾次罗簪裾。杰阁坐褫带，危亭上肩舆。耄倪争指似，还见云间无。一月明白璧，五星灿连珠。鄙夫何足数，愧汗沾霜须。客有徐季海，题名数行书。怒猊抉石外，筋力颜之徒。周老盍命驾，属闻遂悬车。何妨行役事，政用儿孙扶。
绍兴帅相汤公会五客蓬莱阁登望海亭属某赋诗
作者：曾几
朝代：宋

赫赫会稽郡，潭潭府公居。
一州胜绝处，毕集于庭除。
秦望极高秀，千峰散江湖。
蓬莱为收揽，远近争奔趋。
溟渤无百里，登临失东隅。
翚飞卧龙顶，便可窥方壶。
丞相不独飨，故人盛招呼。
兵厨列樽俎，宾次罗簪裾。
杰阁坐褫带，危亭上肩舆。
耄倪争指似，还见云间无。
一月明白璧，五星灿连珠。
鄙夫何足数，愧汗沾霜鬚。
客有徐季海，题名数行书。
怒猊抉石外，筋力颜之徒。
周老盍命驾，属闻遂悬车。
何妨行役事，政用儿孙扶。
绍兴帅相汤公会五客蓬莱阁登望海亭属某赋诗
作者：曾几
朝代：宋

赫赫会稽郡，潭潭府公居。
一州胜绝处，毕集于庭除。
秦望极高秀，千峰散江湖。
蓬莱为收揽，远近争奔趋。
溟渤无百里，登临失东隅。
翚飞卧龙顶，便可窥方壶。
丞相不独飨，故人盛招呼。
兵廚列樽俎，宾次罗簪裾。
杰阁坐褫带，危亭上肩舆。
耄倪争指似，还见云间无。
一月明白璧，五星灿连珠。
鄙夫何足数，愧汗沾霜须。
客有徐季海，题名数行书。
怒猊抉石外，筋力颜之徒。
周老盍命驾，属闻遂悬车。
何妨行役事，政用儿孙扶。
绝句
作者：曾几
朝代：宋
体裁：七言绝句

自公退食入僧定，心与香字俱寒灰。小儿了不解人意，正用此时持事来。
绿毛龟
作者：曾几
朝代：宋

若为介物成毛物，颜色挼蓝省见稀。
定是多生捕鱼子，至今犹着绿蓑衣。
绿毛龟
作者：曾几
朝代：宋
体裁：七言绝句

若为介物成毛物，颜色挼蓝省见稀。定是多生捕鱼子，至今犹著绿蓑衣。
置酒签厅观荷徐判官携家酿四首
作者：曾几
朝代：宋

白日红红花映阶，高高下下叶成杯。
娇娆似不禁长夏，故就团圞扇影来。
置酒签厅观荷徐判官携家酿四首
作者：曾几
朝代：宋

绿水波深欲上阶，红蕖香劝要传杯。幕中自有两佳客，又载青州从事来。
置酒签厅观荷徐判官携家酿四首
作者：曾几
朝代：宋

绿水波深欲上阶，红蕖香动要传杯。幕中自有两佳客，又载青州从事来。鄣日青圆自拥阶，绉风绿净可添杯。被花恼处君知否，罗袜凌波笑不来。白白红红花映阶，高高下下叶成杯。娇娆似不禁长夏，故就团圞扇影来。休看红药咏翻阶，极目荷花照酒杯。静濯明妆何所待，风标公子远飞来。
置酒签厅观荷徐判官携家酿四首·其一
作者：曾几
朝代：宋
体裁：七言绝句

绿水波深欲上阶，红蕖香动要传杯。幕中自有两佳客，又载青州从事来。
置酒签厅观荷徐判官携家酿四首·其三
作者：曾几
朝代：宋
体裁：七言绝句

白白红红花映阶，高高下下叶成杯。娇娆似不禁长夏，故就团圞扇影来。
置酒签厅观荷徐判官携家酿四首·其二
作者：曾几
朝代：宋

鄣日青圆自拥阶，绉风绿净可添杯。被花恼处君知否，罗袜凌波笑不来。
置酒签厅观荷徐判官携家酿四首·其二
作者：曾几
朝代：宋

鄣日青圆自拥阶，绉风绿凈可添杯。
被花恼处君知否，罗袜凌波笑不来。
置酒签厅观荷徐判官携家酿四首·其四
作者：曾几
朝代：宋
体裁：七言绝句

休看红药咏翻阶，极目荷花照酒杯。静濯明妆何所待，风标公子远飞来。
羃翠庭
作者：曾几
朝代：宋

群木上参天，清阳并为一。
炎曦无路来，不废风月入。
羃翠庭
作者：曾几
朝代：宋

群木上参天，清阴併为一。
炎曦无路来，不废风月入。
羃翠庭
作者：曾几
朝代：宋

群木上参天，清阴并为一。炎曦无路来，不废风月入。
肇庆守郑子礼以李北海石室碑见寄辄次山谷老人韵为谢
作者：曾几
朝代：宋

吾评古法书，固自有高下。端州遗我石室碑，一字千金恐非价。莫邪之剑难争锋，李公落笔神气同。诗鸣一代属山谷，草根亦复吟秋虫。
肇庆守郑子礼以李北海石室碑见寄辄次山谷老人韵为谢
作者：曾几
朝代：宋

吾评古法书，固自有高下。
端州遗我石室碑，一字千金恐非价。
莫邪之剑难争锋，李公落笔神气同。
诗鸣一代属山谷，草根亦復吟秋虫。
自号在家衲子
作者：曾几
朝代：宋

绝胜人间万户侯，不称俗士不缁流。又随拄杖去行脚，未办把茅来盖头。但使宗风嗣庞蕴，谁能佛事觉裴休。只应除却閒名字，一听人呼作马牛。
自号在家衲子
作者：曾几
朝代：宋

绝胜人间万户侯，不称俗士不缁流。又随拄杖去行脚，未办把茅来盖头。但使宗风嗣庞蕴，谁能佛事觉裴休。秖应除却闲名字，一听人呼作马牛。
自号在家衲子
作者：曾几
朝代：宋

绝胜人间万户侯，不称俗士不缁流。
又随拄杖去行脚，未办把茅来盖头。
但使宗风嗣庞藴，谁能佛事觉裴休。
秖应除却闲名字，一听人呼作马牛。
自广西归上饶阅所藏书
作者：曾几
朝代：宋

久矣山人去，怀哉屋壁藏。
侵陵阅梅雨，调护乏芸香。
次第繙经集，呼儿理在亡。
乞归全为此，何爱橐中装。
自广西归上饶阅所藏书
作者：曾几
朝代：宋
体裁：五言律诗

久矣山人去，怀哉屋壁藏。侵陵阅梅雨，调护乏芸香。次第翻经集，呼儿理在亡。乞归全为此，何爱橐中装。
自越上还信步寻梅
作者：曾几
朝代：宋

客子千里至，未曾款入门。妻孥劳苦外，径走江梅村。江梅若有待，欲谢花犹存。向人一笑粲，冷蕊生春温。绕树三匝已，投空雪飞翻。归来理梦事，淡月笼黄昏。
自越上还信步寻梅
作者：曾几
朝代：宋

客子千里至，未曾款入门。
妻孥劳苦外，径走江梅村。
江梅若有待，欲谢花犹存。
向人一笑粲，冷蘂生春温。
遶树三匝已，投空雪飞翻。
归来理梦事，淡月笼黄昏。
至日述事时江海大捷
作者：曾几
朝代：宋

观台四望楚氛开，云物轮囷瑞九垓。
大雪山阴消得尽，微阳井底放令回。
江心皁帜千艘没，海角黄旗一骑来。
想像天颜知有喜，正衙入贺荐金罍。
至日述事时江海大捷
作者：曾几
朝代：宋

观台四望楚氛开，云物轮囷瑞九垓。大雪山阴消得尽，微阳井底放令回。江心皂帜千艘没，海角黄旗一骑来。想像天颜知有喜，正衙入贺荐金罍。
致仕
作者：曾几
朝代：宋
体裁：七言律诗

妻孥挽我奉真祠，老子婆娑正坐谁。受禄功无一毫末，休官事有十年迟。尚容款曲悬车地，绝胜仓皇易箦时。请祝圣人千万寿，小臣何敢望期颐。
舟中
作者：曾几
朝代：宋
体裁：七言绝句

滩声送我入严州，过得州来水漫流。一夜好风潮信早，满船明月荻花秋。
芭蕉
作者：曾几
朝代：宋
体裁：五言绝句

以此叶阴凉，代彼青琅玕。但恐本质脆，不堪期岁寒。
苏秀道中
作者：曾几
朝代：宋

苏秀道中，自七月二十五日夜大雨三日，秋苗以苏，喜而有作。一夕骄阳转作霖，梦回凉冷润衣襟。不愁屋漏床床湿，且喜溪流岸岸深。千里稻花应秀色，五更桐叶最佳音。无田似我犹欣舞，何况田间望岁心。
苏秀道中大雨
作者：曾几
朝代：宋
体裁：五言律诗

梅雨又时雨，苏州仍秀州。客行无六月，农事有三秋。云气深鸿雁，烟波没白鸥。衰年惭愧汝，物役几时休。
苏秀道中自七月二十五日夜大雨三日秋苗以苏喜而有作
作者：曾几
朝代：宋
体裁：七言律诗

一夕骄阳转作霖，梦回凉冷润衣襟。不愁屋漏床床湿，且喜溪流岸岸深。千里稻花应秀色，五更桐叶最佳音。无田似我犹欣舞，何况田间望岁心。
苦雨
作者：曾几
朝代：宋

尽道迎梅雨，能无一日晴。窗昏愁细字，檐暗乱疏更。未怪蛙争席，真忧水冒城。何由收积潦，箫鼓赛西成。
苦雨
作者：曾几
朝代：宋

尽道迎梅雨，能无一日晴。
窗昏愁细字，檐暗乱疏更。
未怪蛙争席，真忧水冒城。
何由收积潦，箫鼔赛西成。
荔子
作者：曾几
朝代：宋
体裁：七言律诗

异方风物鬓成斑，荔子尝新得破颜。兰蕙香浮襟解后，雪冰肤在酒酣间。绝知高味倾瑶柱，未觉丰肌病玉环。似是看来终不近，寄声龙目尽追攀。
荔子
作者：曾几
朝代：宋

异方风物鬓成斑，荔子尝新得破颜。
兰蕙香浮襟解后，雪冰肤在酒酣间。
绝知高味倾瑶柱，示觉丰肌病玉环。
似是看来终不近，寄声龙目尽追攀。
荔子六言
作者：曾几
朝代：宋
体裁：六言诗

蕉叶定成哙伍，梅花应愧卢前。金谷危楼魂断，白州旧井名传。
荠
作者：曾几
朝代：宋

盘餐到野荠，曳杖閒挑根。
幽人此味熟，俗子谁知津。
微物经品题，便作席上珍。
荠
作者：曾几
朝代：宋
体裁：古风

盘餐到野荠，曳杖闲挑根。幽人此味熟，俗子谁知津。微物经品题，便作席上珍。
荣茂实侍郎饷家酿
作者：曾几
朝代：宋

风窗雪屋坐昏晨，一老江湖寂寞滨。解战充虚惟有酒，绝甘分少不无人。交情好在筼筜谷，腊味持来曲米春。便觉寒家生暖热，故知客里未全贫。
荣茂实侍郎饷家酿
作者：曾几
朝代：宋

风窗雪屋坐昏晨，一老江湖寂寞滨。
解战充虚惟有酒，绝甘分少不无人。
交情好在篔筜谷，腊味持来曲米春。
便觉寒家生暖热，故知客裏未全贫。
荣茂实侍郎饷家酿
作者：曾几
朝代：宋

风窗雪屋坐昏晨，一老江湖寂寞滨。解战充虚惟有酒，绝甘分少不无人。交情好在篔簹谷，腊味持来曲米春。便觉寒家生暖热，故知客里未全贫。
荷池
作者：曾几
朝代：宋
体裁：古风

名园中有十顷池，一钱不用君得之。菱荷枯折小鸭睡，绝胜红妆青盖时。蛙鸣莫作鼓吹想，亦莫问属官与私。读书之暇招客饮，能有此乐非公谁。
莲榭
作者：曾几
朝代：宋

郎官一星几时落，乃在水绕山围间。幽亭野彴不知数，青鞋庾菜何由閒。眼前突兀见莲榭，秋水泠然沼其下。凌波仙子袜生尘，露冷风凄微月夜。愿公清净如远公，吾欲投合保社中。冰雪肌肤欹翠盖，看花心似太虚空。
莲榭
作者：曾几
朝代：宋

郎官一星几时落，乃在水绕山围间。幽亭野彴不知数，青鞋庾菜何由闲。眼前突兀见莲榭，秋水泠然沼其下。凌波仙子袜生尘，露冷风凄微月夜。愿公清净如远公，吾欲投合保社中。冰雪肌肤攲翠盖，看花心似太虚空。
莲榭
作者：曾几
朝代：宋

郎官一星几时落，乃在水遶山围间。
幽亭野彴不知数，青鞋庾菜何由闲。
眼前突兀见莲榭，秋水泠然沼其下。
凌波仙子袜生尘，露冷风凄微月夜。
愿公清凈如远公，吾欲投合保社中。
冰雪肌肤攲翠盖，看花心似太虚空。
萤火
作者：曾几
朝代：宋
体裁：五言律诗

浑忘生朽质，直拟慕光辉。解烛书帷静，能添列宿稀。当风方自表，带雨忽成微。变灭多无理，荣枯会一归。
落梅
作者：曾几
朝代：宋
体裁：七言绝句

玉颊香肌委尘土，雪魄冰魂无处所。一年春事顿成空，不必飘零似红雨。
董令升舍人朋溪图赵祖文笔也
作者：曾几
朝代：宋

谷风不须歌，朋友道缺绝。请歌伐木诗，歌罢听吾说。汉朝儒宗系，今代侍臣杰。甘泉久论思，阳羡小休歇。郊园谷幽幽，乔木覆清樾。百禽鸣其间，相唤极可悦。坐令公感慨，朋好苦难结。不如侣荆溪，迥与世情别。淡乎若无味，了不见凉热。是以乐从之，诸峰况罗列。赵侯有能事，短纸藏曲折。更作陶渊明，飘摇弄明月。
董令升舍人朋溪图赵祖文笔也
作者：曾几
朝代：宋

谷风不须歌，朋友道缺绝。请歌伐木诗，歌罢听吾说。汉朝儒宗系，今代侍臣杰。甘泉久论思，阳羡小休歇。郊园谷幽幽，乔木覆清樾。百禽鸣其间，相唤极可悦。坐令公感慨，朋好苦难结。不如侣荆溪，迥与世情别。淡乎若无味，了不见凉热。是以乐从之，诸峰况罗列。赵侯有能事，短纸藏曲折。更作陶渊明，飘飖弄明月。
董令升舍人朋溪图赵祖文笔也
作者：曾几
朝代：宋

谷风不须歌，朋友道缺绝。
请歌伐木诗，歌罢听吾说。
汉朝儒宗系，今代侍臣杰。
甘泉久论思，阳羡小休歇。
郊园谷幽幽，乔木覆清樾。
百禽鸣其间，相唤极可悦。
坐令公感慨，朋好苦难结。
不如侣荆溪，迥与世情别。
淡乎若无味，了不见凉热。
是以乐从之，诸峰况罗列。
赵侯有能事，短纸藏曲折。
更作陶渊眀，飘飖弄明月。
虎川
作者：曾几
朝代：宋
体裁：五言绝句

啸壑有于菟，吹波作奇字。川上雪髯翁，文章政相似。
虎川
作者：曾几
朝代：宋

啸壑有於菟，吹波作奇字。川上雪髯翁，文章政相似。
蚊蝇扰甚戏作
作者：曾几
朝代：宋

黑衣小儿雨打窗，斑衣小儿雷殷床。良宵永昼作底用，只与二子更飞扬。开尊匕箸须一洗，破卷灯火尤相妨。从来所持白羽扇，自许百万犹能当。安知手腕为汝脱，以小喻大真成狂。挥之使去定无策，葛帐十幅眠空堂。朝喧暮哄姑听汝，坐待九月飞严霜。
蚊蝇扰甚戏作
作者：曾几
朝代：宋
体裁：古风

黑衣小儿雨打窗，斑衣小儿雷殷床。良宵永昼作底用，只与二子更飞扬。开尊匕箸须一洗，破卷灯火尤相妨。从来所持白羽扇，自许百万犹能当。安知手腕为汝脱，以小喻大真成狂。挥之使去定无策，葛帐十幅眠空堂。朝喧暮鬨姑听汝，坐待九月飞严霜。
蛱蝶
作者：曾几
朝代：宋

不逐春风去，仍当夏日长。一双还一只，能白或能黄。恋恋不能已，翩翩空自狂。计功归实用，终自愧蜂房。
蛱蝶
作者：曾几
朝代：宋

不逐春风去，仍当夏日长。
一双还一隻，能白或能黄。
恋恋不能已，翩翩空自狂。
讣功归实用，终自愧蜂房。
衢僧送新茶
作者：曾几
朝代：宋

斋肠得饱又逐去，午梦欲成还唤回。定是僧家不堪此，满匳青箬送春来。
衢僧送新茶
作者：曾几
朝代：宋
体裁：七言绝句

斋肠得饱又逐去，午梦欲成还唤回。定是僧家不堪此，满奁青箬送春来。
西崦
作者：曾几
朝代：宋
体裁：五言绝句

一重仍一掩，少有外人知。杖屦归来处，斜阳隐半规。
观四种梅
作者：曾几
朝代：宋

花信风从底处来，水边探得一枝开。箯舆日日溪南北，看尽江梅看腊梅。斩新梅蕊破东风，一树鹅黄一树红。不着铅华元自好，未妨时世略相同。
观四种梅·其一
作者：曾几
朝代：宋
体裁：七言绝句

花信风从底处来，水边探得一枝开。箯舆日日溪南北，看尽江梅看腊梅。
观四种梅·其二
作者：曾几
朝代：宋
体裁：七言绝句

斩新梅蕊破东风，一树鹅黄一树红。不着铅华元自好，未妨时世略相同。
觅梅
作者：曾几
朝代：宋

欲寻梅去不禁寒，宜着书籤研滴间。
闻道南坡开似雪，略分疏影到茶山。
觅梅
作者：曾几
朝代：宋
体裁：七言绝句

欲寻梅去不禁寒，宜著书签研滴间。闻道南坡开似雪，略分疏影到茶山。
言怀贻寓居
作者：曾几
朝代：宋

郊居麦风凉，佛屋梅雨润。
萦帘一炷香，隐几百念尽。
时从黄卷语，坐看青灯烬。
昏昏花乱眼，种种雪侵鬓。
怀哉佳友朋，久矣阙亲近。
其谁破愁寂，令我生鄙吝。
及閒当过君，请以茗椀进。
言诗固不能，把酒亦无分。
言怀贻寓居
作者：曾几
朝代：宋

郊居麦风凉，佛屋梅雨润。萦帘一炷香，隐几百念尽。时从黄卷语，坐看青灯烬。昏昏花乱眼，种种雪侵鬓。怀哉佳友朋，久矣阙亲近。其谁破愁寂，令我生鄙吝。及闲当过君，请以茗椀进。言诗固不能，把酒亦无分。
言怀贻寓居
作者：曾几
朝代：宋
体裁：古风

郊居麦风凉，佛屋梅雨润。萦帘一炷香，隐几百念尽。时从黄卷语，坐看青灯烬。昏昏花乱眼，种种雪侵鬓。怀哉佳友朋，久矣阙亲近。其谁破愁寂，令我生鄙吝。及闲当过君，请以茗碗进。言诗固不能，把酒亦无分。
许公华遗潘衡墨云其女所造也
作者：曾几
朝代：宋

潘公之墨东坡诀，只今有女能传业。许郎来自大江西，手探玄圭出箱箧。摩挲熟视家风在，款识明明笔奇绝。见渠颜面得渠心，湛如瞳子坚如铁。晴窗大几石泓净，未忍磨研令小缺。冷金玉版姑试之，一点清光初漏泄。廷圭去人端未远，馀子何劳定优劣。健妇果胜大丈夫，从此庐陵是黟歙。
许公华遗潘衡墨云其女所造也
作者：曾几
朝代：宋

潘公之墨东坡诀，只今有女能传业。
许郎来自大江西，手探玄圭出箱箧。
摩挲熟视家风在，款识明明笔奇绝。
见渠颜面得渠心，湛如瞳子坚如铁。
晴窗大几石泓凈，未忍磨研令小缺。
冷金玉版姑试之，一点清光初漏泄。
廷珪去人端未远，余子何劳定优劣。
健妇果胜大丈夫，从此庐陵是黟歙。
诗催
作者：曾几
朝代：宋

练裙染翰初不惜，布袋写真殊未来。
併作山房一奇事，临岐更着小诗催。
诗催
作者：曾几
朝代：宋
体裁：七言绝句

练裙染翰初不惜，布袋写真殊未来。并作山房一奇事，临岐更著小诗催。
诸人见和返魂梅再次韵
作者：曾几
朝代：宋

蜡炬高花半欲摧，斑斑小雨学黄梅。
有时燕寝香中坐，如梦前村雪裏开。
披拂故令携袖满，横斜便欲映窗来。
重帘幽户深深闭，亦恐风飘不得回。
诸人见和返魂梅再次韵
作者：曾几
朝代：宋

蜡炬高花半欲摧，斑斑小雨学黄梅。有时燕寝香中坐，如梦前村雪里开。披拂故令携袖满，横斜便欲映窗来。重帘幽户深深闭，亦恐风飘不得回。
诸公次韵予复次韵二首
作者：曾几
朝代：宋

琐琐红英密缀枝，春风春物不差池。诸君但办樽前去，昨夜灯花报客知。梅花过后杏花前，嫩蕊装成一盖圆。恼乱春风为渠了，幽香破睡有明年。
诸公次韵予復次韵二首·其一
作者：曾几
朝代：宋
体裁：七言绝句

琐琐红英密缀枝，春风春物不差池。诸君但办樽前去，昨夜灯花报客知。
诸公次韵予復次韵二首·其二
作者：曾几
朝代：宋
体裁：七言绝句

梅花过后杏花前，嫩蕊装成一盖圆。恼乱春风为渠了，幽香破睡有明年。
读书
作者：曾几
朝代：宋
体裁：五言律诗

散帙有佳趣，俗人那得知。醉乡非为酒，坐隐不关棋。几净幽怀惬，窗明老眼宜。一生无用处，又把教群儿。
读书
作者：曾几
朝代：宋

散帙有佳趣，俗人那得知。
醉乡非为酒，坐隐不关棋。
几凈幽怀惬，窗明老眼宜。
一生无用处，又把教群儿。
读书四首
作者：曾几
朝代：宋

朝游夕咏一窗书，只要今吾胜昔吾。
未识此间真气味，直缘圣处少工夫。
读书四首
作者：曾几
朝代：宋

黄卷中人最起予，病来相对却成疏。新凉试傍青灯看，犹有飞蚊小未除。童子区区攻一艺，老生汲汲事三馀。偶然领会忘言处，只有渊明解读书。朝游夕泳一窗书，只要今吾胜昔吾。未识此间真气味，直缘圣处少工夫。勿谓微言久绝弦，六经正用此心传。假令坏壁无馀烬，日月堂堂故丽天。
读书四首·其一
作者：曾几
朝代：宋
体裁：七言绝句

黄卷中人最起予，病来相对却成疏。新凉试傍青灯看，犹有飞蚊小未除。
读书四首·其三
作者：曾几
朝代：宋
体裁：七言绝句

朝游夕泳一窗书，只要今吾胜昔吾。未识此间真气味，直缘圣处少工夫。
读书四首·其二
作者：曾几
朝代：宋

童子区区攻一艺，老生汲汲事三余。
偶然领会忘言处，只有渊明解读书。
读书四首·其二
作者：曾几
朝代：宋

童子区区攻一艺，老生汲汲事三馀。偶然领会忘言处，只有渊明解读书。
读书四首·其四
作者：曾几
朝代：宋

勿谓微言久绝弦，六经正用此心传。假令坏壁无馀烬，日月堂堂故丽天。
读书四首·其四
作者：曾几
朝代：宋

勿谓微言久绝絃，六经正用此心传。
假令坏壁无余烬，日月堂堂故丽天。
读吕居仁旧诗有怀其人作诗寄之
作者：曾几
朝代：宋
体裁：古风

学诗如参禅，慎勿参死句。纵横无不可，乃在欢喜处。又如学仙子，辛苦终不遇。忽然毛骨换，正用口诀故。居仁说活法，大意欲人悟。常言古作者，一一从此路。岂惟如是说，实亦造佳处。其圆如金弹，所向若脱兔。风吹春空云，顷刻多态度。锵然奏琴筑，间以八珍具。人谁无口耳，宁不起欣慕。一编落吾手，贪读不能去。尝疑君胸中，食饮但风露。经年阙亲近，方寸满尘雾。足音何时来，招唤亦云屡。贱子当为君，移家七闽住。
谒径山佛日杲禅师于虎丘
作者：曾几
朝代：宋

此老云相似，何天不往还。
打包龙井寺，持钵虎丘山。
一别经年事，相逢半日閒。
向来参底语，不堕有无间。
谒径山佛日杲禅师于虎丘
作者：曾几
朝代：宋
体裁：五言律诗

此老云相似，何天不往还。打包龙井寺，持钵虎丘山。一别经年事，相逢半日间。向来参底语，不堕有无间。
谒灵康庙
作者：曾几
朝代：宋

玉霄峰外海西头，即是衰翁所领州。云水茫茫长发兴，春山叠叠未生愁。旧时英物馀千载，胜地丛祠尚一丘。苦雨凄风莫为崇，与君同乐亦同忧。
谒灵康庙
作者：曾几
朝代：宋

玉霄峰外海西头，即是衰翁所领州。云水茫茫长发兴，春山叠叠未生愁。旧时英物馀千载，胜地丛祠尚一丘。苦雨凄风莫为祟，与君同乐亦同忧。
谒灵康庙
作者：曾几
朝代：宋

玉霄峰外海西头，即是衰翁所领州。
云水茫茫长发兴，春山迭迭未生愁。
旧时英物余千载，胜地丛祠尙一丘。
苦雨凄风莫为崇，与君同乐亦同忧。
谢人送壑源绝品云九重所赐也
作者：曾几
朝代：宋

三伏汗如雨，终朝沾我裳。谁分金掌露，来作玉溪凉。别甑炙炊饭，小炉深炷香。曲生何等物，不与汝同乡。
谢人送壑源绝品云九重所赐也
作者：曾几
朝代：宋

三伏汗如雨，终朝沾我裳。
谁分金掌露，来作玉溪凉。
别甑輭炊饭，小炉深炷香。
曲生何等物，不与汝同乡。
谢人送壑源绝品云九重所赐也
作者：曾几
朝代：宋

三伏汗如雨，终朝沾我裳。谁分金掌露，来作玉溪凉。别甑软炊饭，小炉深炷香。曲生何等物，不与汝同乡。
谢宜春宰黄时举惠冬笋二首
作者：曾几
朝代：宋

此君老去犹停雪，稚子生来亦耐寒。记得长蔬山谷老，三珍错落粲同盘。竹底春从雪底归，烦君抱送玉婴儿。白头无复迎船喜，只供江鱼作许悲。
谢宜春宰黄时举惠冬笋二首·其一
作者：曾几
朝代：宋
体裁：七言绝句

此君老去犹停雪，稚子生来亦耐寒。记得长蔬山谷老，三珍错落粲同盘。
谢宜春宰黄时举惠冬笋二首·其二
作者：曾几
朝代：宋

竹底春从雪底归，烦君抱送玉婴儿。白头无复迎船喜，只供江鱼作许悲。
谢宜春宰黄时举惠冬笋二首·其二
作者：曾几
朝代：宋

竹底春从雪底归，烦君抱送玉婴儿。
白头无復迎船喜，只供江鱼作许悲。
谢寄端砚四首
作者：曾几
朝代：宋

名声藉甚端溪砚，何况珍材琢下岩。兔颖麝煤俱惬当，使君裁鉴果超凡。
谢寄端砚四首
作者：曾几
朝代：宋

我居南楚君南越，遣骑持书致石泓。未识松煤先一笑，向人鸲鹆眼能明。名声藉甚端溪砚，何况珍材琢下碞。兔颖麝煤俱惬当，使君裁鉴果超凡。治中长啸得石砚，乞与衰翁一笑开。小试松煤便终日，必知渠是下碞来。管城子挟秋霜气，绛县人含松壑风。不是端溪石居士，分甘弃置一生中。
谢寄端砚四首·其一
作者：曾几
朝代：宋
体裁：七言绝句

我居南楚君南越，遣骑持书致石泓。未识松煤先一笑，向人鸲鹆眼能明。
谢寄端砚四首·其三
作者：曾几
朝代：宋
体裁：七言绝句

治中长啸得石砚，乞与衰翁一笑开。小试松煤便终日，必知渠是下碞来。
谢寄端砚四首·其二
作者：曾几
朝代：宋
体裁：七言绝句

名声藉甚端溪砚，何况珍材琢下碞。兔颖麝煤俱惬当，使君裁鉴果超凡。
谢寄端砚四首·其四
作者：曾几
朝代：宋
体裁：七言绝句

管城子挟秋霜气，绛县人含松壑风。不是端溪石居士，分甘弃置一生中。
谢柳全叔县丞寄高丽松花
作者：曾几
朝代：宋

幽人所住空山裏，老松皆作虬龙起。
但知树底听松风，不见风前落松子。
三韩华萼手自开，其间琐碎如婴孩。
请因贾客诏君长，二十余年无使来。
谢柳全叔县丞寄高丽松花
作者：曾几
朝代：宋

幽人所住空山里，老松皆作虬龙起。但知树底听松风，不见风前落松子。三韩华萼手自开，其间琐碎如婴孩。请因贾客诏君长，二十馀年无使来。
谢柳全叔县丞寄高丽松花
作者：曾几
朝代：宋

幽人所住空山里，老树皆作虯龙起。
但知树底听松风，不见风前落松子。
三韩华萼手自开，其间琐碎如婴孩。
请因贾客诏君长，二十馀年无使来。
谢胡帅饷酥
作者：曾几
朝代：宋
体裁：古风

虎头骨相生来无，谈天吻燥斋肠枯。欲从底处觅膏润，凝香燕寝烹牛酥。鹅儿黄拂冰肌肤，关中穰下远不如。已令炊饼作十字，今晨盛馔非伊蒲。
谢路宪送蟹
作者：曾几
朝代：宋
体裁：七言绝句

从来叹赏内黄侯，风味尊前第一流。秖合蹒跚赴汤鼎，不须辛苦上糟丘。
谢送蜡梅二首
作者：曾几
朝代：宋

天将何物染江梅，白玉花成栗玉开。一种暗香全似旧，小罂和雪送春来。化工团蜡作寒梅，绝胜牛酥点滴开。不是前村深雪里，蜜蜂应认暗香来。
谢送蜡梅二首·其一
作者：曾几
朝代：宋
体裁：七言绝句

天将何物染江梅，白玉花成栗玉开。一种暗香全似旧，小罂和雪送春来。
谢送蜡梅二首·其二
作者：曾几
朝代：宋

化工团蜡作寒梅，绝胜牛酥点滴开。
不是前村深雪裏，蜜蜂应认暗香来。
谢送蜡梅二首·其二
作者：曾几
朝代：宋
体裁：七言绝句

化工团蜡作寒梅，绝胜牛酥点滴开。不是前村深雪里，蜜蜂应认暗香来。
谢郑侍郎饷酒二首
作者：曾几
朝代：宋

尊中政尔空空然，忽有一壶来眼边。君知情快何所似，石涧怒流深夜泉。鸣鞭走送徒纷然，开尝政足甜中边。甘辛未省有如许，气压烂柯山下泉。
谢郑侍郎饷酒二首·其一
作者：曾几
朝代：宋
体裁：七言绝句

尊中政尔空空然，忽有一壶来眼边。君知情快何所似，石涧怒流深夜泉。
谢郑侍郎饷酒二首·其二
作者：曾几
朝代：宋
体裁：七言绝句

鸣鞭走送徒纷然，开尝政足甜中边。甘辛未省有如许，气压烂柯山下泉。
负暄
作者：曾几
朝代：宋
体裁：五言律诗

炙背茅檐日，虽贫办不难。赵衰真可爱，范叔一何寒。虱暖无遗索，书明得细看。羲和有底急，薄暮更衣单。
负暄
作者：曾几
朝代：宋

炙背茅檐日，虽贫办不难。
赵衰真可爱，范叔一何寒。
蝨暖无遗索，书明得细看。
羲和有底急，薄暮更衣单。
贺曾裘甫得解
作者：曾几
朝代：宋
体裁：七言律诗

南风盛事昔无闻，乃祖词场笔有神。一榜豪英收几士，同年伯仲看三人。今君科第欲惊世，他日文章当致身。意惬归来能访我，亦令宗派倚生春。
贺曾裘甫得解
作者：曾几
朝代：宋

南风盛事昔无闻，乃祖词场笔有神。
一牓豪英收几士，同年伯仲看三人。
今君科第欲惊世，他日文章当致身。
意惬归来能访我，亦令宗派倚生春。
赠外甥吕祖谦
作者：曾几
朝代：宋

昔别溪南寺，奇庞总角儿。传闻不好弄，剩喜更能诗。弦术真吾道，躬行是汝师。掖垣家学在，何以遍参为。
赠外甥吕祖谦
作者：曾几
朝代：宋

昔别溪南寺，奇庞总角儿。
传闻不好弄，剩喜更能诗。
絃术真吾道，躬行是汝师。
掖垣家学在，何以徧参为。
赠外甥吕祖谦
作者：曾几
朝代：宋

昔别溪南寺，奇庞总角儿。
传闻不好弄，賸喜更能诗。
弦术真吾道，躬行是汝师。
掖垣家学在，何以遍参为。
赠王明清
作者：曾几
朝代：宋
体裁：七言绝句

吾宗择婿得羲之，令子传家又绝奇。甥舅从来多酷似，弟兄如此信难为。
赠疏山清老
作者：曾几
朝代：宋

江西草堂清，道价直寰宇。中分死心坐，亲饮晦堂乳。与人作阴凉，雨后散烦暑。千林摇落后，郁郁松柏古。厖头覆霜雪，碧眼照针缕。贯穿禅家流，领略我辈语。居山专论道，馀事百不睹。人言师疏慢，我但见媚妩。去年潇湘来，丛席历几所。踞堂号知识，说法若云雨。阴求乃翁事，未见一人举。请师长住世，此道要盟主。杖拂有馀閒，时时入州府。
赠疏山清老
作者：曾几
朝代：宋

江西草堂清，道价直寰宇。中分死心坐，亲饮晦堂乳。与人作阴凉，雨后散烦暑。千林摇落后，郁郁松柏古。厖头覆霜雪，碧眼照针缕。贯穿禅家流，领略我辈语。居山专论道，馀事百不睹。人言师疏慢，我但见媚妩。去年潇湘来，丛席历几所。踞堂号知识，说法若云雨。阴求乃翁事，未见一人举。请师长住世，此道要盟主。杖拂有馀闲，时时入州府。
赠疏山清老
作者：曾几
朝代：宋

江西草堂清，道价直寰宇。
中分死心坐，亲饮晦堂乳。
与人作阴凉，雨后散烦暑。
千林摇落后，鬰鬰松柏古。
厖头覆霜雪，碧眼照针缕。
贯穿禅家流，领略我辈语。
居山専论道，余事百不覩。
人言师疏慢，我但见媚妩。
去年潇湘来，丛席历几所。
踞堂号知识，说法若云雨。
阴求乃翁事，未见一人举。
请师长住世，此道要盟主。
杖拂有余闲，时时入州府。
赠空上人
作者：曾几
朝代：宋

我搴空门秀，得之古疏山。斯人器玉壶，中有宝月寒。四壁澹相对，安身一蒲团。玲珑六窗静，竟日心猿閒。时从禅那起，游戏于笔端。当其参寻时，恣意云水间。松风漱齿颊，萝月入肺肝。政使不学诗。已见诗一斑。况复用心苦，俗氛何由干。今晨出数篇，秀色若可餐。清妍梅著雪，圆美珠走盘。乃知心镜中，万象纷往还。皆吾所现物，摹写初不难。谁能效我辈，造语出险艰。请师賸汲古，净洗蔬肠酸。坐令韩退之，收敛加巾冠。
赠空上人
作者：曾几
朝代：宋

我搴空门秀，得之古疏山。斯人器玉壶，中有宝月寒。四壁澹相对，安身一蒲团。玲珑六窗静，竟日心猿闲。时从禅那起，游戏于笔端。当其参寻时，恣意云水间。松风漱齿颊，萝月入肺肝。政使不学诗，已见诗一斑。况复用心苦，俗氛何由干。今晨出数篇，秀色若可餐。清妍梅著雪，圆美珠走盘。乃知心镜中，万象纷往还。皆吾所现物，摹写初不难。谁能效我辈，造语出险艰。请师剩汲古，净洗蔬肠酸。坐令韩退之，收敛加巾冠。
赠空上人
作者：曾几
朝代：宋

我搴空门秀，得之古疏山。
斯人器玉壶，中有宝月寒。
四壁澹相对，安身一蒲团。
玲珑六窗静，竟日心猿闲。
时从禅那起，游戏于笔端。
当其参寻时，恣意云水间。
松风潄齿颊，萝月入肺肝。
政使不学诗，已见诗一斑。
况復用心苦，俗氛何由干。
今晨出数篇，秀色若可餐。
清妍梅着雪，圆美珠走盘。
乃知心镜中，万象纷往还。
皆吾所现物，摹写初不难。
谁能效我辈，造语出险艰。
请师剩汲古，凈洗蔬肠酸。
坐令韩退之，收敛加巾冠。
赠赵判官寿卿二首
作者：曾几
朝代：宋

身为高帝孙，面作寒士气。缘情德麟语，写物大年意。青云无苏黄，何以致后世。窗明几静间，是事且游戏。得州敢为荣，得士乃足诧。此郎精琴书，不独妙诗画。虽云于小道，举不在人下。无乃太不廉，谁知非讥骂。
赠赵判官寿卿二首·其一
作者：曾几
朝代：宋
体裁：古风

身为高帝孙，面作寒士气。缘情德麟语，写物大年意。青云无苏黄，何以致后世。窗明几静间，是事且游戏。
赠赵判官寿卿二首·其二
作者：曾几
朝代：宋
体裁：古风

得州敢为荣，得士乃足诧。此郎精琴书，不独妙诗画。虽云于小道，举不在人下。无乃太不廉，谁知非讥骂。
赠阎德夫参议
作者：曾几
朝代：宋

阎公才气人无敌，列星官曹声藉藉。
青云垂上却回头，笑说乡邦富泉石。
问君功业男儿事，禹重寸阴轻尺璧。
及身强健不勉旃，汲汲东皋恐非策。
答云种木须十年，种得成阴已头白。
是以江滨五亩园，拄杖芒鞋日经画。
即今台榭数十处，花竹谁能计千百。
是中便足了一生，颇觉轩裳总无益。
我闻此语为惊叹，耆境之间真迫窄。
元无三径可就荒，乃知贫过陶彭泽。
想君舒啸东皋上，不但渊明心莫逆。
神交又得王无功，一饭何尝留俗客。
未妨献纳云台表，着绣昼行寻履迹。
会当称是好林塘，门对诸峰一区宅。
赠阎德夫参议
作者：曾几
朝代：宋

阎公才气人无敌，列星官曹声藉藉。青云垂上却回头，笑说乡邦富泉石。问君功业男儿事，禹重寸阴轻尺璧。及身强健不勉旃，汲汲东皋恐非策。答云种木须十年，种得成阴已头白。是以江滨五亩园，拄杖芒鞋日经画。即今台榭数十处，花竹谁能计千百。是中便足了一生，颇觉轩裳总无益。我闻此语为惊叹，耆境之间真迫窄。元无三径可就荒，乃知贫过陶彭泽。想君舒啸东皋上，不但渊明心莫逆。神交又得王无功，一饭何尝留俗客。未妨献纳云台表，著绣昼行寻履迹。会当称是好林塘，门对诸峰一区宅。
辞召命呈子忱侍郎
作者：曾几
朝代：宋

嬾慢无端世所遗，独怜衰病少光辉。
惠然投我有华衮，何以报公无伫衣。
末学虚声惭取誉，旧章多识恐成非。
侍郎清銮悬明镜，莫道尘埃一点飞。
辞召命呈子忱侍郎
作者：曾几
朝代：宋
体裁：七言律诗

懒慢无端世所遗，独怜衰病少光辉。惠然投我有华衮，何以报公无纻衣。末学虚声惭取誉，旧章多识恐成非。侍郎清鉴悬明镜，莫道尘埃一点飞。
过松江
作者：曾几
朝代：宋

家在朱帘画舫中，今朝误入水精宫。江澄不起无风浪，天远长垂未霁虹。酒熟杯盘供雪鱠，诗成岛屿落霜枫。帆来帆去何曾歇，万顷烟波属钓翁。
过松江
作者：曾几
朝代：宋
体裁：七言律诗

家在朱帘画舫中，今朝误入水精宫。江澄不起无风浪，天远长垂未霁虹。酒熟杯盘供雪鲙，诗成岛屿落霜枫。帆来帆去何曾歇，万顷烟波属钓翁。
过水东
作者：曾几
朝代：宋
体裁：五言律诗

出郭市声远，过溪山色多。稻畦春雨足，野水晚迎波。客自无轩冕，今谁在涧阿。相逢不相识，归去梦松萝。
过花桥
作者：曾几
朝代：宋

溶溶水拍堤，了了花隔岸。
不着小桥通，令人方寸乱。
过花桥
作者：曾几
朝代：宋
体裁：五言绝句

溶溶水拍堤，了了花隔岸。不著小桥通，令人方寸乱。
返魂梅
作者：曾几
朝代：宋
体裁：七言律诗

径菊庭兰日夜摧，禅房未合有江梅。香今政作依稀似，花乃能令顷刻开。笑说巫阳真浪下，寄声驿使未须来。为君浮动黄昏月，挽取林逋句法回。
还守台州次陆务观赠行韵
作者：曾几
朝代：宋

蝉噪高柳岸，鹭飞远沙汀。萧然感予怀，清静游神庭。老树失故绿，残芳谢微馨。胡为趣召节，日日晨昏星。放缆西兴渡，落帆浙江亭。恭惟陛下圣，万国瞻仪刑。黼座悬日月，孤灯耿荧荧。况复如许病，自知不能廷。所以乞闲散，庶几守沈冥。方虞秋霜严，翻得春露零。再闻芸草香，一洗海物腥。父老喜我来，无异化鹤丁。儿童喜我来，小驷骑青青。谅有隔生契，不然定谁令。四海习凿齿，几年读书萤。新诗中律吕，虽美无人听。鸣声勿浪出，坐待轩皇伶。
还守台州次陆务观赠行韵
作者：曾几
朝代：宋

蝉噪高柳岸，鹭飞远沙汀。
萧然感予怀，清静游神庭。
老树失故绿，残芳谢微馨。
胡为趣召节，日日晨昏星。
放缆西兴渡，落帆浙江亭。
恭惟陛下圣，万国瞻仪刑。
黼座悬日月，孤灯耿荧荧。
况復如许病，自知不能廷。
所以乞闲散，庶几守沈冥。
方虞秋霜严，翻得春露零。
再闻芸草香，一洗海物腥。
父老喜我来，无异化鹤丁。
儿童喜我来，小驷骑青青。
谅有隔生契，不然定谁令。
四海习凿齿，几年读书萤。
新诗中律吕，虽美无人听。
鸣声勿浪出，坐待轩皇伶。
迪侄屡饷新茶二首
作者：曾几
朝代：宋

吾家今小阮，有使附书频。唤起南柯梦，持来北苑春。顾余多下驷，况复似陈人。不是能分少，其谁遣食新。敕厨羞煮饼，扫地供炉芬。汤鼎聊从事，茶瓯遂策勋。兴来吾不浅，送似汝良勤。欲作柯山点，当令阿造分。
迪侄屡饷新茶二首
作者：曾几
朝代：宋

敕廚羞煮饼，扫地供炉芬。
汤鼎聊从事，茶瓯遂策勋。
兴来吾不浅，送似汝良勤。
欲作柯山点，当令阿造分。
迪侄屡饷新茶二首·其一
作者：曾几
朝代：宋
体裁：五言律诗

吾家今小阮，有使附书频。唤起南柯梦，持来北苑春。顾余多下驷，况复似陈人。不是能分少，其谁遣食新。
迪侄屡饷新茶二首·其一
作者：曾几
朝代：宋

吾家今小阮，有使附书频。
唤起南柯梦，持来北苑春。
顾余多下驷，况復似陈人。
不是能分少，其谁遣食新。
迪侄屡饷新茶二首·其二
作者：曾几
朝代：宋
体裁：五言律诗

敕厨羞煮饼，扫地供炉芬。汤鼎聊从事，茶瓯遂策勋。兴来吾不浅，送似汝良勤。欲作柯山点，当令阿造分。
述侄饷日铸茶
作者：曾几
朝代：宋

宝胯自不乏，山芽安可无。子能来日铸，吾得且风炉。夏木啭黄鸟，僧窗行白驹。谈多转生睡，此味正时须。
述侄饷日铸茶
作者：曾几
朝代：宋
体裁：五言律诗

宝胯自不乏，山芽安可无。子能来日铸，吾得具风炉。夏木啭黄鸟，僧窗行白驹。谈多转生睡，此味正时须。
送吕仓部治先守齐安
作者：曾几
朝代：宋

齐安剖竹要循良，分付吾家坦腹郎。
剩有江山连赤壁，略无讼狱到黄堂。
铃斋昼永宜深念，边锁秋高合过防。
此地元之余烈在，勉旃幸未鬓毛苍。
送吕仓部治先守齐安
作者：曾几
朝代：宋

齐安剖竹要循良，分付吾家坦腹郎。剩有江山连赤壁，略无讼狱到黄堂。铃斋昼永宜深念，边锁秋高合过防。此地元之馀烈在，勉旃幸未鬓毛苍。
送吕仓部治先守齐安
作者：曾几
朝代：宋

齐安剖竹要循良，分付吾家坦腹郎。賸有江山连赤壁，略无讼狱到黄堂。铃斋昼永宜深念，边锁秋高合过防。此地元之馀烈在，勉旃幸未鬓毛苍。
送周仲固寺正提举湖北茶盐余建炎己酉岁尝为
作者：曾几
朝代：宋

洞庭湖北饱知闻，尝以輶轩犯楚氛。远有光华新令尹，分投閒散故将军。武陵源口自碧水，古德山头多白云。一路澄清纵幽讨，不妨书札细论文。
送周仲固寺正提举湖北茶盐余建炎己酉岁尝为此官
作者：曾几
朝代：宋
体裁：七言律诗

洞庭湖北饱知闻，尝以輶轩犯楚氛。远有光华新令尹，分投闲散故将军。武陵源口自碧水，古德山头多白云。一路澄清纵幽讨，不妨书札细论文。
送周德修侍郎守武陵郡
作者：曾几
朝代：宋

倾盖江头许定交，谈经论事听忘劳。
辙环万里犹持橐，门掩三秋却梦刀。
流水落花公境界，摘山煑海我官曹。
人生五马从来贵，行乐何须叹二毛。
送周德修侍郎守武陵郡
作者：曾几
朝代：宋

倾盖江头许定交，谈经论事听忘劳。辙环万里犹持橐，门掩三秋却梦刀。流水落花公境界，摘山煮海我官曹。人生五马从来贵，行乐何须叹二毛。
送周德修侍郎守武陵郡
作者：曾几
朝代：宋

倾盖江头许定交，谈经论事听忘劳。辙环万里犹持橐，门掩三秋却梦力。流水落花公境界，摘山煮海我官曹。人生五马从来贵，行乐何须叹二毛。
送尹叔之象州
作者：曾几
朝代：宋
体裁：七言律诗

岁星一别又回天，贫贱交情老更坚。传世典型清彻骨，向人怀抱直如弦。经营象郡三椽屋，漂泛龙城一叶船。风雨萧萧鸡自晓，此心常与子周旋。
送尹叔之象州
作者：曾几
朝代：宋

歳星一别又回天，贫贱交情老更坚。
传世典型清彻骨，向人怀抱直如絃。
经营象郡三椽屋，漂泛龙城一叶船。
风雨萧萧鸡自晓，此心常与子周旋。
送戚弼甫解官盐场二首
作者：曾几
朝代：宋

听说君中外，堂堂世上名。文华张右史，正素老先生。已上三年课，相期万里程。赠行无好句，聊用一杯倾。访旧今无几，惟君昔有连。笑谈倾一坐，笔札富诸贤。作恶又数日，从游经二年。勉旃绳祖武，穷达自关天。
送戚弼甫解官盐场二首·其一
作者：曾几
朝代：宋
体裁：五言律诗

听说君中外，堂堂世上名。文华张右史，正素老先生。已上三年课，相期万里程。赠行无好句，聊用一杯倾。
送戚弼甫解官盐场二首·其二
作者：曾几
朝代：宋
体裁：五言律诗

访旧今无几，惟君昔有连。笑谈倾一坐，笔札富诸贤。作恶又数日，从游经二年。勉旃绳祖武，穷达自关天。
送方务德将漕广西时余亦有此除
作者：曾几
朝代：宋
体裁：七言律诗

壮时一别鬓成丝，忽漫同盘又语离。底事不为三日款，相逢犹是半年迟。溪边赠策正杨柳，境上开尊应荔枝。莫叹峤南荒绝好，光华最有远人知。
送方务德将漕广西时余亦有此除
作者：曾几
朝代：宋

壮时一别鬓成丝，忽谩同盘又语离。底事不为三日款，相逢犹是半年迟。溪边赠策正杨柳，境上开尊应荔枝。莫叹峤南荒绝好，光华最有远人知。
送晁恭道侍郎守临川
作者：曾几
朝代：宋
体裁：七言律诗

才猷表表自名卿，何况传家烜赫声。道院老人真乃祖，雪堂高弟是诸兄。一牛鸣地正接迹，五马行时尤见情。拟岘登临试回首，小轩应记碧山横。
送曾宏甫守天台
作者：曾几
朝代：宋
体裁：五言律诗

此地多朋好，惟君似弟兄。不堪轻作别，那得易为情。秋日行漓水，春风上赤城。莫言无过雁，略不寄佳声。
送曾宏甫守天台
作者：曾几
朝代：宋

此地多朋好，惟君似弟兄。
不堪轻作别，那得易为情。
秋日行灕水，春风上赤城。
莫言无过雁，略不寄佳声。
送曾宏甫守天台
作者：曾几
朝代：宋

莫作阳关堕泪声，丹丘胜事要君听。
兴公赋裏云霞赤，子美诗中岛屿青。
天近岂无宣室召，地偏犹有草堂灵。
銮坡飞上勤回首，记取来游旧客星。
送曾宏甫守天台
作者：曾几
朝代：宋

莫作阳关堕泪声，丹丘胜事要君听。兴公赋里云霞赤，子美诗中岛屿青。天近岂无宣室召，地偏犹有草堂灵。銮坡飞上勤回首，记取来游旧客星。
送曾宏甫赴光山守
作者：曾几
朝代：宋
体裁：七言律诗

千里光山去拊循，长淮练静属城闉。开门自少公家事，领客宁无我辈人。网户得鱼肌切玉，兵厨有酒色镕银。老翁生死谁相访，札翰时时到水滨。
送曾宏甫赴光山守
作者：曾几
朝代：宋

千里光山去拊循，长淮练静属城闉。开门自少公家事，领客宁无我辈人。网户得鱼肌切玉，兵廚有酒色鎔银。老翁生死谁相访，札翰时时到水滨。
送李似举尚书帅桂州二首
作者：曾几
朝代：宋

桂林佳事我能言，四座停杯且勿喧。人物豪华真乐国，江山清绝胜中原。亲尝荔子薰风浦，静对梅花小雪村。边锁无虞庭少讼，不妨仙释问真源。整整三朝玉笋班，几年流落奉祠官。不令归曳尚书履，亦合先登大将坛。从昔南荒除帅重，只今西顾倚公宽。长途不惜身为御，欲上龙门自作难。
送李似举尚书帅桂州二首·其一
作者：曾几
朝代：宋

桂林佳事我能言，四座停杯且勿喧。
人物豪华真乐国，江山清绝胜中原。
亲尝荔子薫风浦，静对梅花小雪村。
边锁无虞庭少讼，不妨仙释问真源。
送李似举尚书帅桂州二首·其一
作者：曾几
朝代：宋
体裁：七言律诗

桂林佳事我能言，四座停杯且勿喧。人物豪华真乐国，江山清绝胜中原。亲尝荔子薰风浦，静对梅花小雪村。边锁无虞庭少讼，不妨仙释问真源。
送李似举尚书帅桂州二首·其二
作者：曾几
朝代：宋

整整三朝玉笋班，几年流落奉祠官。不令归曳尚书履，亦合先登大将坛。从昔南荒除帅重，只今西顾倚公宽。长途不惜身为御，欲上龙门自作难。
送李似举尚书帅桂州二首·其二
作者：曾几
朝代：宋

整整三朝玉笋班，几年流落奉祠官。
不令归曳尚书履，亦合先登大将坛。
从昔南荒除帅重，只今西顾倚公寛。
长途不惜身为御，欲上龙门自作难。
送李商叟
作者：曾几
朝代：宋
体裁：五言律诗

好去皇华使，佳哉所领州。职除天禄阁，家近岳阳楼。一别谁青眼，相逢各白头。西来多驿骑，能寄短书不。
送李商叟秀才还临川
作者：曾几
朝代：宋
体裁：七言绝句

一春雾雨暗溪山，城北城南断往还。政是晴时君又去，望君烟艇有无间。
送洪州西山香城长老通公惠通
作者：曾几
朝代：宋
体裁：五言律诗

闻说香城寺，孤峰叆叇间。公今怀祖印，老去入乡关。稳泛春波水，深藏暮雨山。笔头多语句，寄我不当悭。
送洪州西山香城长老通公惠通
作者：曾几
朝代：宋

闻说香城寺，孤峰靉靆间。公今怀祖印，老去入乡关。稳泛春波水，深藏暮雨山。笔头多语句，寄我不当悭。
送王亚之
作者：曾几
朝代：宋

执手河梁有赠言，樯乌端为小留连。无风浪起勤看客，不尽江来稳放船。烟雨楼台空梦到，云天鸿雁只书传。不须更问西归日，定是彤庭射策年。
送王亚之
作者：曾几
朝代：宋
体裁：七言律诗

执手河梁有赠言，樯乌端为小留连。无风浪起勤看客，不尽江来隐放船。烟雨楼台空梦到，云天鸿雁只书传。不须更问西归日，定是彤庭射策年。
送王宣子赴庐陵守
作者：曾几
朝代：宋
体裁：七言律诗

秋风送远庐陵守，车骑光华鬓未斑。早岁名高天下士，同时身到海中山。淹回二水分流处，邂逅千岩竞秀间。行矣衰翁如未死，锦衣白昼候君还。
送秘丞罗庭扬将漕湖北
作者：曾几
朝代：宋
体裁：古风

湖南八九州，海内清绝地。与公白鸡年，接翼鸿雁使。高堂亲八十，无复远游意。奉承万事了，趋走三节至。诏书引上殿，帝曰汝国器。置之蓬莱山，身亦典中秘。乖离如许久，会念差足慰。胡为未暖席，归与不可制。人生故乡乐，况揽澄清辔。皇华遣使臣，光采宁有是。红尘跨鞍马，老矣殊少味。著鞭输公先，吾亦从此逝。
送秘丞罗庭扬将漕湖北
作者：曾几
朝代：宋

湖南八九州，海内清绝地。
与公白鸡年，接翼鸿雁使。
高堂亲八十，无復远逰意。
奉承万事了，趋走三节至。
诏书引上殿，帝曰汝国器。
置之蓬莱山，身亦典中秘。
乖离如许久，会念差足慰。
胡为未暖席，归与不可制。
人生故乡乐，况揽澄清辔。
皇华遣使臣，光采宁有是。
红尘跨鞍马，老矣殊少味。
着鞭输公先，吾亦从此逝。
送绍兴帅汤相得请洞霄归括苍二首
作者：曾几
朝代：宋

武公入相不虚传，奏牍求閒却更前。圣主闵劳天下士，诏书许作地行仙。少微星分临江左，大涤山门锁日边。便以公归良易耳，午桥虽好莫留连。
送绍兴帅汤相得请洞霄归括苍二首
作者：曾几
朝代：宋

武公入相不虚传，奏牍求闲却更前。圣主闵劳天下士，诏书许作地行仙。少微星分临江左，大涤山门锁日边。便以公归良易耳，午桥虽好莫留连。谁言富贵践危机，永日深春故里归。烟雨高楼增意气，蓬莱杰阁少光辉。向来赤舄又遵陆，此去青鞋长掩扉。画戟门东是茅宇，铃斋想像独依依。
送绍兴帅汤相得请洞霄归括苍二首·其一
作者：曾几
朝代：宋

武公入相不虚传，奏牍求闲却更前。圣主闵劳天下士，诏书许作地行仙。少微星分临江左，大涤山门锁日边。便以公归良易耳，午桥虽好莫留连。
送绍兴帅汤相得请洞霄归括苍二首·其一
作者：曾几
朝代：宋

武公入相不虚传，奏牍求闲郄更前。
圣主闵劳天下士，诏书许作地行仙。
少微星分临江左，大涤山门锁日边。
便以公归良易耳，午桥虽好莫留连。
送绍兴帅汤相得请洞霄归括苍二首·其二
作者：曾几
朝代：宋
体裁：七言律诗

谁言富贵践危机，永日深春故里归。烟雨高楼增意气，蓬莱杰阁少光辉。向来赤舄又遵陆，此去青鞋长掩扉。画戟门东是茅宇，铃斋想像独依依。
送绍兴张耆年教授之永嘉学官
作者：曾几
朝代：宋

海内孤寒士，江头独冷官。胡为涉修阻，不肯近长安。蠲纸无留笔，生枝不带酸。名山天下少，行矣雪消残。
送绍兴张耆年教授之永嘉学官
作者：曾几
朝代：宋

海内孤寒士，江头独冷官。胡为涉脩阻，不肯近长安。蠲纸无留笔，生枝不带酸。名山天下少，行矣雪消残。
送苏伯益提干代还侍下
作者：曾几
朝代：宋

幕下官曹寄玉溪，溪边野老借光辉。
啮毡校尉衝寒去，扇枕郎君触热归。
大父正携灵寿杖，尊公更着老莱衣。
赠行未说功名事，此事如公世上稀。
送苏伯益提干代还侍下
作者：曾几
朝代：宋
体裁：七言律诗

幕下官曹寄玉溪，溪边野老借光辉。齧毡校尉冲寒去，扇枕郎君触热归。大父正携灵寿杖，尊公更著老莱衣。赠行未说功名事，此事如公世上稀。
送贺子忱参议之官闽中
作者：曾几
朝代：宋

越侯宾客有辉光，领袖今年得望乡。诗似拾遗留剑外，才如处士去河阳。到时晚荔论园买，旧日春茶洗盏尝。璧水同寮几人在，賸将书疏及沧浪。
送贺子忱参议之官闽中
作者：曾几
朝代：宋
体裁：七言律诗

越侯宾客有辉光，领袖今年得望郎。诗似拾遗留剑外，才如处士去河阳。到时晚荔论园买，旧日春茶洗盏尝。璧水同寮几人在，剩将书疏及沧浪。
送路应求赴郢守
作者：曾几
朝代：宋

一雨全清去路尘，石城风物话临分。了无狱讼劳官长，剩有江山奉使君。楼上今谁能和曲，鼻端那复可挥斤。吾人莫道知音少，千里欢谣入听闻。
送路应求赴郢守
作者：曾几
朝代：宋

一雨全清去路尘，石城风物话临分。
了无狱讼劳官长，剩有江山奉使君。
楼上今谁能和曲，鼻端那復可挥斤。
吾人莫道知音少，千里欢謡入听闻。
送路应求赴郢守
作者：曾几
朝代：宋

一雨全清去路尘，石城风物话临分。了无狱讼劳官长，賸有江山奉使君。楼上今谁能和曲，鼻端那复可挥斤。吾人莫道知音少，千里欢谣入听闻。
送逮子赴秋试江西漕司
作者：曾几
朝代：宋
体裁：七言律诗

有诏词场猎俊英，西风匹马豫章城。欲追诸父雁行上，肯逐群儿鱼队行。金是莫邪当自必，璞非死鼠会相明。笔端妙处还知否，万里秋天壮气横。
适越留别朱新仲
作者：曾几
朝代：宋

扁舟绿涨漕渠时，解释离怀政用诗。
管鲍交朋无变态，朱陈嫁娶有佳期。
长洲茂苑着身久，秦望镜湖行脚宜。
二浙中间才一水，短书莫使寄来迟。
适越留别朱新仲
作者：曾几
朝代：宋
体裁：七言律诗

扁舟绿涨漕渠时，解释离怀政用诗。管鲍交朋无变态，朱陈嫁娶有佳期。长洲茂苑著身久，秦望镜湖行脚宜。二浙中间才一水，短书莫使寄来迟。
途中二首
作者：曾几
朝代：宋

鹁鸠晴雨报人知，更问农家底事宜。村落泥乾收麦地，稻田水满插秧时。小麦青青大麦黄，新蚕满箔稻移秧。绿阴马倦休亭午，芳草牛闲卧夕阳。
途中二首·其一
作者：曾几
朝代：宋

鹁鸠晴雨报人知，更问农家底事宜。村落泥乾收麦地，稻田水满插秧时。
途中二首·其一
作者：曾几
朝代：宋

鹁鸠晴雨报人知，更问农家底事宜。村落泥干收麦地，稻田水满插秧时。
途中二首·其二
作者：曾几
朝代：宋
体裁：七言绝句

小麦青青大麦黄，新蚕满箔稻移秧。绿阴马倦休亭午，芳草牛闲卧夕阳。
通幽花径
作者：曾几
朝代：宋

一径夹青葱，无人到幽处。花发晓莺啼，欣得得佳趣。
通幽花径
作者：曾几
朝代：宋
体裁：五言绝句

一径夹青葱，无人到幽处。花发晓莺啼，欣然得佳趣。
造侄寄人面毛竹杖四
作者：曾几
朝代：宋

麦秋气清和，槐夏日阴翳。块然守蓬蒿，何以破昏滞。肩舆卒辈乏，徒步脚力费。出门即林丘，散策空梦寐。剩为犹子怜，遽以此君至。分明人面目，刻画老根柢。毛君又一奇，枝干不少异。想应开一束，妙简得三四。今晨入吾手，夷险可历试。芒鞋与周旋，白拂相妩媚。人生七十稀，况复已过二。多谢汝扶持，无乃太晚计。
造侄寄人面毛竹杖四
作者：曾几
朝代：宋

麦秋气清和，槐夏日阴翳。
块然守蓬蒿，何以破昏滞。
肩舆卒辈乏，徒步脚力费。
出门即林丘，散策空梦寐。
剩为犹子怜，遽以此君至。
分明人面目，刻画老根柢。
毛君又一奇，枝干不少异。
想应开一束，妙简得三四。
今晨入吾手，夷险可历试。
芒鞋与周旋，白拂相妩媚。
人生七十稀，况復已过二。
多谢汝扶持，无乃太晚计。
造侄寄人面毛竹杖四
作者：曾几
朝代：宋

麦秋气清和，槐夏日阴翳。
块然守蓬蒿，何以破昏滞。
肩舆卒辈乏，徒步脚力费。
出门即林丘，散策空梦寐。
賸为犹子怜，遽以此君至。
分明人面目，刻画老根柢。
毛君又一奇，枝干不少异。
想应开一束，妙简得三四。
今晨入吾手，夷险可历试。
芒鞋与周旋，白拂相妩媚。
人生七十稀，况复已过二。
多谢汝扶持，无乃太晚计。
造侄寄建茶
作者：曾几
朝代：宋

汝已去闽岭，茶酒犹粲然。买应从聚处，寄不下常年。洗涤卢仝椀，提携陆羽泉。无人分得好，更忆仲容贤。
造侄寄建茶
作者：曾几
朝代：宋
体裁：五言律诗

汝已去闽岭，茶酒犹粲然。买应从聚处，寄不下常年。洗涤卢仝碗，提携陆羽泉。无人分得好，更忆仲容贤。
逮子以今歳正月十六日之毗陵而以十二月十五日还舍铨试第二且得新雏以诗示之
作者：曾几
朝代：宋
体裁：五言律诗

不见吾儿久，今朝慰眼前。分襟灯火夜，回棹雪霜天。中鹄令人喜，将雏得我怜。一杯欢笑后，急急理尘编。
逮子作亭于官舍明清堂后种竹殆千竿余名其亭
作者：曾几
朝代：宋

行到竹穷处，有亭佳可游。境因吾子胜，客为此君留。娟静经时雨，萧梢六月秋。岂无他草树，泾渭不同流。
逮子作亭于官舍明清堂后种竹殆千竿余名其亭以留客取老杜竹深留客处之句因题二小诗云
作者：曾几
朝代：宋

行到竹穷处，有亭佳可游。境因吾子胜，客为此君留。娟净经时雨，萧梢六月秋。岂无他草树，泾渭不同流。种竹无他事，林间与客游。自应携手入，安用闭门留。静可过僧夏，清宜对奕秋。衰翁九节杖，来往亦风流。
逮子作亭于官舍明清堂后种竹殆千竿余名其亭以留客取老杜竹深留客处之句因题二小诗云·其一
作者：曾几
朝代：宋
体裁：五言律诗

行到竹穷处，有亭佳可游。境因吾子胜，客为此君留。娟净经时雨，萧梢六月秋。岂无他草树，泾渭不同流。
逮子作亭于官舍明清堂后种竹殆千竿余名其亭以留客取老杜竹深留客处之句因题二小诗云·其一
作者：曾几
朝代：宋

行到竹穷处，有亭佳可游。
境因吾子胜，客为此君留。
娟凈经时雨，萧梢六月秋。
岂无他草树，泾渭不同流。
逮子作亭于官舍明清堂后种竹殆千竿余名其亭以留客取老杜竹深留客处之句因题二小诗云·其二
作者：曾几
朝代：宋
体裁：五言律诗

种竹无他事，林间与客游。自应携手入，安用闭门留。静可过僧夏，清宜对奕秋。衰翁九节杖，来往亦风流。
逮子得龙团胜雪茶两胯以归予其直万钱云
作者：曾几
朝代：宋

移人尤物众谈夸，持以趋庭意可嘉。鲑菜自无三九种，龙团空取十千茶。烹尝便恐成灾怪，把玩那能定等差。赖有前贤小团例，一囊深贮只传家。
逮子得龙团胜雪茶两胯以归予其直万钱云
作者：曾几
朝代：宋

移人尤物众谈誇，持以趋庭意可嘉。鲑菜自无三九种，龙团空取十千茶。烹尝便恐成灾怪，把玩那能定等差。赖有前贤小团例，一囊深贮只传家。
逮子赴湖南漕司举寄之
作者：曾几
朝代：宋
体裁：五言律诗

举子忙如此，槐花细细开。吾儿承诏去，有客附书来。鹤发风前帽，鸡头月下杯。衰年馀几许，胜日不同陪。
逮子赴湖南漕司举寄之
作者：曾几
朝代：宋

举子忙如此，槐花细细开。
吾儿承诏去，有客附书来。
鹤髮风前帽，鸡头月下杯。
衰年余几许，胜日不同陪。
道中遇雨
作者：曾几
朝代：宋

客子祈晴意未公，林间布穀劝春农。雨师若有分风手，留取车轮一道通。
道中遇雨
作者：曾几
朝代：宋
体裁：七言绝句

客子祈晴意未公，林间布谷劝春农。雨师若有分风手，留取车轮一道通。
道逢王左丞不及避谢之二首
作者：曾几
朝代：宋

西风黄叶北门街，有句无人为剪裁。冲突前驱公会否，要求一语定敲推。黄童白叟趁虚回，左辖车前拨不开。记得绿槐阴御路，万人辟易绣鞍来。
道逢王左丞不及避谢之二首
作者：曾几
朝代：宋

西风黄叶北门街，有句无人为翦裁。冲突前驱公会否，要求一语定敲推。
道逢王左丞不及避谢之二首·其一
作者：曾几
朝代：宋

西风黄叶北门街，有句无人为剪裁。冲突前驱公会否，要求一语定敲推。
道逢王左丞不及避谢之二首·其一
作者：曾几
朝代：宋

西风黄叶北门街，有句无人为翦裁。
衝突前驱公会否，要求一语定敲推。
道逢王左丞不及避谢之二首·其二
作者：曾几
朝代：宋

黄童白叟趁虚回，左辖车前拨不开。
记得绿槐阴御路，万人辟易绣鞌来。
道逢王左丞不及避谢之二首·其二
作者：曾几
朝代：宋

黄童白叟趁虚回，左辖车前拨不开。记得绿槐阴御路，万人辟易绣鞍来。
遗直堂
作者：曾几
朝代：宋

三孔吾渭阳，犹及见仲叔。堂堂舍人公，再拜但乔木。长身一庭中，劲气九霄上。思公立朝时，凛凛不可向。策登董相科，赋作长卿语。刘牢出外甥，愧我不如古。老柏蜀人爱，甘棠召南思。领客清樾下，作诗咏歌之。元祐几阅岁，诸公一无遗。吾舅典型在，神明力扶持。柏叶松其身，在时公手植。杂树谁所栽，一钱初不直。
遗直堂
作者：曾几
朝代：宋

元佑几阅岁，诸公一无遗。
吾舅典型在，神明力扶持。
遗直堂
作者：曾几
朝代：宋

柏叶松其身，在时公手植。
杂树谁所栽，一钱初不值。
遗直堂·其一
作者：曾几
朝代：宋
体裁：五言绝句

三孔吾渭阳，犹及见仲叔。堂堂舍人公，再拜但乔木。
遗直堂·其三
作者：曾几
朝代：宋
体裁：五言绝句

策登董相科，赋作长卿语。刘牢出外甥，愧我不如古。
遗直堂·其二
作者：曾几
朝代：宋

长身一庭中，劲气九霄上。思公立朝时，凛凛不可向。
遗直堂·其二
作者：曾几
朝代：宋

长身一庭中，劲气九霄上。
思公立朝时，澟澟不可向。
遗直堂·其五
作者：曾几
朝代：宋

元佑几阅歳，诸公一无遗。
吾舅典型在，神明力扶持。
遗直堂·其五
作者：曾几
朝代：宋

元祐几阅岁，诸公一无遗。吾舅典型在，神明力扶持。
遗直堂·其六
作者：曾几
朝代：宋
体裁：五言绝句

柏叶松其身，在时公手植。杂树谁所栽，一钱初不直。
遗直堂·其四
作者：曾几
朝代：宋
体裁：五言绝句

老柏蜀人爱，甘棠召南思。领客清樾下，作诗咏歌之。
避寇迁居郭内风雨凄然郑顾道饷酒
作者：曾几
朝代：宋

烟雨昏昏一月梅，全家避贼寄城隈。欲寻碧落侍郎去，遽沐青州从事来。令我妻孥争洗盏，想公伯仲政传杯。安能郁郁久居此，且傍茶山松径回。
避寇迁居郭内风雨凄然郑顾道饷酒
作者：曾几
朝代：宋

烟雨昏昏一月梅，全家避贼寄城隈。
欲寻碧落侍郎去，遽沐青州从事来。
令我妻孥争洗盏，想公伯仲政传杯。
安能鬰鬰久居此，且傍茶山松径回。
邓帅寄梅并山堂酒
作者：曾几
朝代：宋
体裁：五言律诗

甓社湖边路，诗筒得报回。旧时云液酒，新岁雨肥梅。不是园官送，真成驿使来。鬓毛都白尽，更著此花催。
邓帅寄梅并山堂酒
作者：曾几
朝代：宋

甓社湖边路，诗筒得报回。
旧时云液酒，新歳雨肥梅。
不是园官送，真成驿使来。
鬓毛都白尽，更着此花催。
郑侍郎家瑞香花盛开而未尝戏赠二首
作者：曾几
朝代：宋

瑞香花发去年枝，惬对君家白玉池。複幕重帘开欲遍，馨香少有外人知。
郑侍郎家瑞香花盛开而未赏戏赠二首
作者：曾几
朝代：宋

瑞香花发去年枝，惬对君家白玉池。复幕重帘开欲遍，馨香少有外人知。移春小槛绿樽前，记得花头数尺圆。传语郑庄修故事，锦薰笼畔过年年。
郑侍郎家瑞香花盛开而未赏戏赠二首·其一
作者：曾几
朝代：宋

瑞香花发去年枝，惬对君家白玉池。
复幕重帘开欲徧，馨香少有外人知。
郑侍郎家瑞香花盛开而未赏戏赠二首·其一
作者：曾几
朝代：宋

瑞香花发去年枝，惬对君家白玉池。复幕重帘开欲遍，馨香少有外人知。
郑侍郎家瑞香花盛开而未赏戏赠二首·其二
作者：曾几
朝代：宋

移春小槛绿樽前，记得花头数尺圆。传语郑庄修故事，锦薰笼畔过年年。
郑侍郎家瑞香花盛开而未赏戏赠二首·其二
作者：曾几
朝代：宋

移春小槛绿樽前，记得花头数尺圆。
传语郑荘修故事，锦熏笼畔过年年。
郑侍郎折赠白芍药
作者：曾几
朝代：宋

奇葩天遣殿芳丛，一朵瑶台月下逢。黄绕腰间空自贵，红潮颊上莫争秾。如何风日许妍暖，更著衣裳能叠重。定是扬州玉楼子，略无佳句与形容。
郑侍郎折赠白芍药
作者：曾几
朝代：宋

奇葩天遣殿芳丛，一朵瑶台月下逢。
黄遶腰间空自贵，红潮颊上莫争秾。
如何风日许姸暖，更着衣裳能迭重。
定是扬州玉楼子，略无佳句与形客。
郑侍郎招赏瑞香
作者：曾几
朝代：宋

浮花虽不多，要是乏美质。前庭锦烘笼，君向何许得。色香极秾丽，裁剪极细密。复幕重帘开，毋令犯风日。
郑侍郎招赏瑞香
作者：曾几
朝代：宋

浮花虽不多，要是乏美质。
前庭锦烘笼，君向何许得。
色香极秾丽，裁翦极细密。
复幕重帘开，毋令犯风日。
郑侍郎招赏瑞香
作者：曾几
朝代：宋

浮花虽不多，要是乏美质。
前庭锦烘笼，君向何许得。
色香极秾丽，裁翦极细密。
複幕重帘开，毋令犯风日。
郑侍郎招赏瑞香感旧有作
作者：曾几
朝代：宋

郑驿留宾处，看花又一年。香囊依叶密，锦伞向人圆。子敬新游岱，吾宗复在边。小诗相促迫，感旧一凄然。
郑侍郎招赏瑞香感旧有作
作者：曾几
朝代：宋

郑驿留宾处，看花又一年。
香囊依叶密，锦伞向人圆。
子敬新游岱，吾宗復在边。
小诗相促迫，感旧一凄然。
郑侍郎招赏瑞香感旧有作
作者：曾几
朝代：宋

郑驿留宾处，看花又一年。
香囊依叶密，锦繖向人圆。
子敬新游岱，吾宗复在边。
小诗相促迫，感旧一凄然。
郑侍郎送蜡梅次韵三首
作者：曾几
朝代：宋

折来梅与句争清，强和馀音本不能。欲向都官论一字，略无佳处似诗僧。小瓶梅映短檠灯，幽兴何人似我能。枉沐歌词无用处，维摩诘是在家僧。江梅难以蜡妆成，女手虽工未必能。香气恼人眠不著，若为学得定中僧。
郑侍郎送蜡梅次韵三首·其一
作者：曾几
朝代：宋

折来梅与句争清，强和余音本不能。
欲向都官论一字，略无佳处似诗僧。
郑侍郎送蜡梅次韵三首·其一
作者：曾几
朝代：宋

折来梅与句争清，强和馀音本不能。欲向都官论一字，略无佳处似诗僧。
郑侍郎送蜡梅次韵三首·其三
作者：曾几
朝代：宋

江梅难以蜡妆成，女手虽工未必能。
香气恼人眠不着，若为学得定中僧。
郑侍郎送蜡梅次韵三首·其三
作者：曾几
朝代：宋
体裁：七言绝句

江梅难以蜡妆成，女手虽工未必能。香气恼人眠不著，若为学得定中僧。
郑侍郎送蜡梅次韵三首·其二
作者：曾几
朝代：宋
体裁：七言绝句

小瓶梅映短檠灯，幽兴何人似我能。枉沐歌词无用处，维摩诘是在家僧。
郑深道饯曾宏甫台州之行见招风雨不能度溪桥作此赠宏甫
作者：曾几
朝代：宋

一觞相属费招呼，况复吾宗揽辔初。春雨春风俱作恶，溪南溪北顿成疏。刻残红蜡君哦句，挑尽青灯我读书。细故乖违犹似此，功名不必问何如。
郑深道饯曾宏甫台州之行见招风雨不能度溪桥作此赠宏甫
作者：曾几
朝代：宋

一觞相属费招呼，况復吾宗揽辔初。
春雨春风俱作恶，溪南溪北顿成疏。
刻残红蜡君哦句，挑尽青灯我读书。
细故乖违犹似此，功名不必问何如。
郑顾道冲雨见过
作者：曾几
朝代：宋

茶橐临门门未开，多泥穷巷遍苍苔。始知犹胜杜陵老，旧雨客来今亦来。
郑顾道招赏瑞香
作者：曾几
朝代：宋

山城底处不春风，未似留宾郑驿中。
家酿篘成玉池水，槛花移得锦熏笼。
已将故事来招我，不着新诗去恼公。
从此溪南溪北路，桃蹊一任雨繁红。
郑顾道招赏瑞香
作者：曾几
朝代：宋
体裁：七言律诗

山城底处不春风，未似留宾郑驿中。家酿篘成玉池水，槛花移得锦薰笼。已将故事来招我，不著新诗去恼公。从此溪南溪北路，桃蹊一任雨繁红。
郑顾道衝雨见过
作者：曾几
朝代：宋
体裁：七言绝句

荷橐临门门未开，多泥穷巷遍苍苔。始知犹胜杜陵老，旧雨客来今亦来。
郡中禁私酿严甚戏作
作者：曾几
朝代：宋

结交欢伯无他肠，小槽窃比顾建康。此身忽堕禁酒国，何路得到无功乡。官酤快甚夏酌水，斋酿惬于冬饮汤。客来且复置是事，北焙荐椀春风香。
郡中禁私酿严甚戏作
作者：曾几
朝代：宋
体裁：七言律诗

结交欢伯无他肠，小槽窃比顾建康。此身忽堕禁酒国，何路得到无功乡。官酤快甚夏酌水，斋酿惬于冬饮汤。客来且复置是事，北焙荐碗春风香。
郡中禁私酿严甚戏作
作者：曾几
朝代：宋

结交欢伯无他肠，小槽窃比顾建康。
此身忽堕禁酒国，何路得到无功乡。
官酤快甚夏酌水，斋酿惬于冬饮汤。
客来且復置是事，北焙荐椀春风香。
郡中禁私酿严甚戏作
作者：曾几
朝代：宋

结交欢伯无他肠，小槽窍比顾建康。此身忽堕禁酒国，何路得到无功乡。官酤快甚夏酌水，斋酿惬于冬饮汤。客来且复置是事，北焙荐椀春风香。
郡中迎怀玉山应真请雨得之未沾足
作者：曾几
朝代：宋
体裁：五言律诗

悯雨连三月，为霖抵万金。小垂开士手，足慰老农心。果欲千仓积，犹须一尺深。病夫浑不寝，危坐听佳音。
郡斋偶成
作者：曾几
朝代：宋

卧病江东久，饥驱强作官。
年丰双雪鬓，心事一蒲团。
帘影垂昼寂，竹阴生夏寒。
无人知老子，于此有余欢。
郡斋偶成
作者：曾几
朝代：宋

卧病江东久，饥驱强作官。年丰双雪鬓，心事一蒲团。帘影垂昼寂，竹阴生夏寒。无人知老子，于此有馀欢。
郡斋偶成
作者：曾几
朝代：宋

卧病江东久，饥驱强作官。年丰双雪鬓，心事一蒲团。帘影垂昼寂，竹阴生夏寒。无人知老子，於此有馀欢。
醉石
作者：曾几
朝代：宋
体裁：五言绝句

冷石磨青瑶，客至相与饮。醉倒不用扶，真成一高枕。
重阳
作者：曾几
朝代：宋

老去长争一寸阴，良辰物色负幽襟。中秋素月偏离毕，九日黄花未散金。蓓蕾不妨供小摘，茱萸聊复伴孤斟。重阳何必今朝是，从此篱边日访寻。
重阳
作者：曾几
朝代：宋

老去长争一寸阴，良辰物色负幽襟。
中秋素月偏离毕，九日黄花未散金。
蓓蕾不妨供小摘，茱萸聊復伴孤斟。
重阳何必今朝是，从此篱边日访寻。
重阳
作者：曾几
朝代：宋

老去长净一寸阴，良辰物色负幽襟。
中秋素月偏离毕，九日黄花未散金。
蓓蕾不妨供小摘，茱萸聊复伴孤斟。
重阳何必今朝是，从此篱边日访寻。
钱仲修饷新蟹
作者：曾几
朝代：宋

开奁破壳喜新黄，此物移来所未尝。一手正宜深把酒，二螯已是饱经霜。横行足使班寅惧，乾死能令疟鬼亡。毕竟爬沙能底事，祇应大嚼慰枯肠。
钱仲修饷新蟹
作者：曾几
朝代：宋

开奁破殻喜新黄，此物移来所未尝。
一手正宜深把酒，二螯已是饱经霜。
横行足使班寅惧，干死能令疟鬼亡。
毕竟爬沙能底事，祇应大嚼慰枯肠。
钱生遗笻竹斑杖戏作
作者：曾几
朝代：宋

笻山美竹天下闻，有客钱氏之礽云。
自言吾祖嫌杖晚，赠子九节斑烂文。
寻幽已得济胜具，傍险更策扶危勋。
同行安用木上座，一日不可无此君。
钱生遗筇竹斑杖戏作
作者：曾几
朝代：宋

筇山美竹天下闻，有客钱氏之礽云。自言吾祖嫌杖晚，赠子九节斑烂文。寻幽已得济胜具，傍险更策扶危勋。同行安用木上座，一日不可无此君。
长淮有感
作者：曾几
朝代：宋
体裁：七言绝句

目送长淮去不回，登临万感集层台。波间定有隋渠水，曾向大梁城下来。
长至日述怀兼寄十七兄
作者：曾几
朝代：宋
体裁：七言律诗

老来愈觉白驹忙，眼看重阳又一阳。心似死灰飞不起，技如寒日短中长。厌看宾客空投谒，强对妻孥略举觞。回首山阴酬劝地，应怜鸿雁不成行。
闻东湖荷花盛开未尝一游寄郑禹功
作者：曾几
朝代：宋

言登巾子山，天外入眼界。呀然城之东，一鉴如许大。得非所领州，其下临渤澥。乃知湖浸阔，便觉井邑隘。朝朝横乌纱，暮暮束韦带。何曾官事了，只使人意败。径须水清泠，一洗胸芥蒂。昨来放船好，如更宅爽垲。四围纯浸山，碧玉乱石黛。兼随郑广文，人境两疏快。维扬几同僚，独喜此翁在。只今万红妆，一一倚青盖。柳阴閒画舫，荷叶绕公廨。鬓丝禅榻上，句法出蔬菜。因之双鲤鱼，慎勿欠诗债。
闻东湖荷花盛开未尝一游寄郑禹功
作者：曾几
朝代：宋

言登巾子山，天外入眼界。呀然城之东，一鉴如许大。得非所领州，其下临渤澥。乃知湖浸阔，便觉井邑隘。朝朝横乌纱，暮暮束韦带。何曾官事了，秖使人意败。径须水清泠，一洗胸芥蒂。昨来放船好，如更宅爽垲。四围纯浸山，碧玉乱石黛。兼随郑广文，人境两疏快。维扬几同僚，独喜此翁在。只今万红妆，一一倚青盖。柳阴闲画舫，荷叶绕公廨。鬓丝禅榻上，句法出蔬菜。因之双鲤鱼，慎勿欠诗债。
闻东湖荷花盛开未尝一游寄郑禹功
作者：曾几
朝代：宋

言登巾子山，天外入眼界。
呀然城之东，一鑑如许大。
得非所领州，其下临渤澥。
乃知湖浸阔，便觉井邑隘。
朝朝横乌纱，暮暮束韦带。
何曾官事了，秖使人意败。
径须水清泠，一洗胸芥蔕。
昨来放船好，如更宅爽垲。
四围纯浸山，碧玉乱石黛。
兼随郑广文，人境两疏快。
维扬几同僚，独喜此翁在。
只今万红妆，一一倚青盖。
柳阴闲画舫，荷叶遶公廨。
鬓丝禅榻上，句法出蔬菜。
因之双鲤鱼，慎勿欠诗债。
闻寇至初去柳州
作者：曾几
朝代：宋
体裁：五言律诗

剥啄谁敲户，仓皇客抱衾。只看人似蚁，共道贼如林。两岸论千里，扁舟抵万金。病夫桑下恋，万一有佳音。
闻寇退欲还柳州寄柳守常子正
作者：曾几
朝代：宋
体裁：五言律诗

旧隐龙城在，书传喜可知。还来避地客，已去弄兵儿。瘴色休看镜，行期不问龟。中秋一杯酒，定与故人持。
闻李泰发参政得旨自便将归以诗迓之
作者：曾几
朝代：宋

苦遭前政堕危机，二十余年咏式微。
天上谪仙皆欲杀，海滨大老竟来归。
故园松菊犹存否，旧日人民果是非。
最小郎君今弱冠，别时闻道不胜衣。
闻李泰发参政得旨自便将归以诗迓之
作者：曾几
朝代：宋
体裁：七言律诗

苦遭前政堕危机，二十馀年咏式微。天上谪仙皆欲杀，海滨大老竟来归。故园松菊犹存否，旧日人民果是非。最小郎君今弱冠，别时闻道不胜衣。
闻禽声有感
作者：曾几
朝代：宋

寂寂禅房闭，阴阴夏木繁。坐闻幽鸟语，胜与俗人言。脱袴高低树，提壶远近村。汝曹知底事，独与子规论。
闻禽声有感
作者：曾几
朝代：宋

寂寂禅房闭，阴阴夏木繁。坐闻幽鸟语，胜与俗人言。脱裤高低树，提壶远近村。汝曹知底事，独与子规论。
闻降湖北提盐
作者：曾几
朝代：宋
体裁：七言律诗

一为散吏寄郊坰，三见南山木叶零。病著不能朝帝所，老来只合奉祠庭。绣衣玉节官仍作，流水桃花路再经。洞口故人应问我，淹留何处发星星。
闻降湖北提盐
作者：曾几
朝代：宋

一为散吏寄郊垧，三见南山木叶零。
病着不能朝帝所，老来只合奉祠庭。
绣衣玉节官仍作，流水桃花路再经。
洞口故人应问我，淹留何处髪星星。
陆务观效孔方四舅氏体倒用二舅氏题云门草堂韵某亦依韵
作者：曾几
朝代：宋
体裁：七言律诗

陆子家风有自来，胸中所患却多才。学如大令仓盛笔，文似若耶溪转雷。襟抱极知非世俗，簿书那解作氛埃。集贤旧体君拈出，诗卷从今盥水开。
陆务观效孔方四舅氏体倒用二舅氏题云门草堂韵某亦依韵
作者：曾几
朝代：宋

陆子家风有自来，胸中所患郄多才。
学如大令仓盛笔，文似若耶溪转雷。
襟抱极知非世俗，簿书那解作氛埃。
集贤旧体君拈出，诗卷从今盥水开。
陆务观读道书名其斋曰玉笈
作者：曾几
朝代：宋

自生民以来，未有夫子盛。六经更百代，略不睹疵病。瞿聃书角立，亦各谈性命。空门甚宏放，果报骇观听。是以虽至愚，读者无不敬。周时柱下史，设教本清静。至今五千言，谈若鼓钟磬。虽为二郗谄，只作二何佞。遂令黄冠徒，冷落度晨暝。贤哉机云孙，道眼极超胜。杀青贝多叶，收贮腹中竟。概然发琅函，窗白棐几净。三家一以贯，不事颊舌竞。吾皇汉孝文，恭己民自定。愿君益沈涵，持以奉仁圣。远师曹相国，下视刘子政。
陆务观读道书名其斋曰玉笈
作者：曾几
朝代：宋

自生民以来，未有夫子盛。六经更百代，略不睹疵病。瞿聃书角立，亦各谈性命。空门甚宏放，果报骇观听。是以虽至愚，读者无不敬。周时柱下史，设教本清静。至今五千言，谈若鼓钟磬。虽为二郗谄，秖作二何佞。遂令黄冠徒，冷落度晨暝。贤哉机云孙，道眼极超胜。杀青贝多叶，收贮腹中竟。慨然发琅函，窗白棐几净。三家一以贯，不事颊舌竞。吾皇汉孝文，恭已民自定。愿君益沈涵，持以奉仁圣。远师曹相国，下视刘子政。
陆务观读道书名其斋曰玉笈
作者：曾几
朝代：宋

自生民以来，未有夫子盛。
六经更百代，略不覩疵病。
瞿聃书角立，亦各谈性命。
空门甚宏放，果报骇观听。
是以虽至愚，读者无不敬。
周时柱下史，设教本清静。
至今五千言，谈若鼔钟磬。
虽为二郗谄，秖作二何佞。
遂令黄冠徒，冷落度晨暝。
贤哉机云孙，道眼极超胜。
杀青贝多叶，收贮腹中竟。
慨然发琅函，窗白棐几凈。
三家一以贯，不事颊舌竞。
吾皇汉孝文，恭已民自定。
愿君益沈涵，持以奉仁圣。
远师曹相国，下视刘子政。
陈卿又和三首而仲通判亦三作严教授再赋皆有见及语予不可以无言故复次韵
作者：曾几
朝代：宋

官属邃中书，朝班高太府。陈卿棹臂去，偃仰一茅宇。临池看鱼乐，坐树听鸟语。脩竹手所栽，薪萌争上土。天开重新运，圣作万物睹。会合如风云，吹嘘者龙虎。陈卿落闲处，问孰与为伍。毛颖传中人，渠侬适成五。诗章出咳唾，流派考宗祖。仲严更献酬，胸次非小户。览观不暇给，烂若花药圃。可畏韵险艰，浮梁袅相拄。
陈卿又和三首而仲通判亦三作严教授再赋皆有见及语予不可以无言故復次韵
作者：曾几
朝代：宋

官属邃中书，朝班高太府。
陈卿棹臂去，偃仰一茅宇。
临池看鱼乐，坐树听鸟语。
修竹手所栽，薪萌争上土。
天开重新运，圣作万物覩。
会合如风云，吹嘘者龙虎。
陈卿落闲处，问孰与为伍。
毛颖传中人，渠侬适成五。
诗章出咳唾，流派考宗祖。
仲严更献酬，胸次非小户。
览观不暇给，烂若花药圃。
可畏韵险艰，浮梁袅相拄。
雨二首
作者：曾几
朝代：宋

秋冬久不雨，气浊喜云生。麦陇崇朝润，茅檐彻夜声。初来断幽径，渐密杂疏更。赖有墙阴荠，离离已可烹。薄晚初沾洒，清晨更惨悽。鱼寒抛饵去，鸦湿就檐栖。幽涧溅溅溜，长堤浅浅泥。一杯持自贺，吾事在锄犁。
雨二首·其一
作者：曾几
朝代：宋
体裁：五言律诗

秋冬久不雨，气浊喜云生。麦陇崇朝润，茅檐彻夜声。初来断幽径，渐密杂疏更。赖有墙阴荠，离离已可烹。
雨二首·其二
作者：曾几
朝代：宋

薄晚初沾洒，清晨更惨悽。鱼寒抛饵去，鸦湿就檐栖。幽涧溅溅溜，长堤浅浅泥。一杯持自贺，吾事在锄犁。
雨二首·其二
作者：曾几
朝代：宋

薄晚初霑洒，清晨更惨悽。
鱼寒抛饵去，鸦湿就檐栖。
幽涧溅溅溜，长堤浅浅泥。
一杯持自贺，吾事在锄犁。
雨夜
作者：曾几
朝代：宋
体裁：五言律诗

一雨遂通夕，安眠失百忧。窗扉淡欲晓，枕簟冷生秋。画烛争棋道，金尊数酒筹。依然锦城梦，忘却在南州。
雪中次韵
作者：曾几
朝代：宋
体裁：五言律诗

积雪何所待，冻云终未开。有时闻泻竹，无路去寻梅。只欲关门卧，谁能荡桨来。辟寒须底物，正乏曲生才。
雪中登王正中书阁
作者：曾几
朝代：宋

对雪同谁语，登楼似欲仙。
人家修月户，丈室散花天。
山拥鉤帘外，江横隐几前。
寒深落雁渚，清集钓鱼船。
扶病从摩诘，销忧得仲宣。
展书明细字，烹茗湿疏烟。
月好还同梦，诗成已下弦。
明年傥相忆，一为到关边。
雪中登王正中书阁
作者：曾几
朝代：宋
体裁：五言排律

对雪同谁语，登楼似欲仙。人家修月户，丈室散花天。山拥钩帘外，江横隐几前。寒深落雁渚，清集钓鱼船。扶病从摩诘，销忧得仲宣。展书明细字，烹茗湿疏烟。月好还同梦，诗成已下弦。明年傥相忆，一为到关边。
雪中陆务观数来问讯用其韵奉赠
作者：曾几
朝代：宋

江湖迥不见飞禽，陆子殷勤有使临。问我家居谁暖眼，为言忧国只寒心。官军渡口战复战，贼垒淮壖深又深。坐看天威扫除了，一壶相贺小丛林。
雪中陆务观数来问讯用其韵奉赠
作者：曾几
朝代：宋

江湖迥不见飞禽，陆子殷勤有使临。
问我家居谁暖眼，为言忧国只寒心。
官军渡口战復战，贼垒淮壖深又深。
坐看天威扫除了，一壶相贺小丛林。
雪作
作者：曾几
朝代：宋
体裁：七言律诗

卧闻微霰却无声，起看阶前又不能。一夜纸窗明似月，多年布被冷于冰。履穿过我柴门客，笠重归来竹院僧。三白自佳晴亦好，诸山粉黛见层层。
雪台
作者：曾几
朝代：宋
体裁：五言绝句

白昼俯层台，千山万山月。若不犯高寒，安知此奇绝。
雪后月窗戏题
作者：曾几
朝代：宋
体裁：七言绝句

青女翻空一笑开，天花散尽更徘徊。嫦娥相与有瓜葛，也向读书窗下来。
雪后梅花盛开折置灯下
作者：曾几
朝代：宋
体裁：七言律诗

满城桃李望东君，破腊江梅未上春。窗几数枝逾静好，园林一雪倍清新。已无妙语形容汝，不用幽香触拨人。迨此暇时当举酒，明朝风雨恐伤神。
雪晴
作者：曾几
朝代：宋

未快溪桥踏雪心，朝阳已复上遥岑。可怜昨夜琼瑶迹，化作春泥尺许深。
雪晴
作者：曾几
朝代：宋

未快溪桥踏雪心，朝阳已復上遥岑。
可怜昨夜琼瑶迹，化作春泥尺许深。
雪晴
作者：曾几
朝代：宋

衾裯一夜冷于冰，雪事心知作得成。自起穴窗看不见，却来攲枕听无声。下床走报童心喜，开户惊呼老眼明。晴日垂檐白银塔，怪奇亦复可怜生。
雪晴
作者：曾几
朝代：宋

衾裯一夜冷于冰，雪事心知作得成。
自起穴窗看不见，却来攲枕听无声。
下床走报童心喜，开户惊呼老眼明。
晴日垂檐白银塔，怪奇亦復可怜生。
雪晴
作者：曾几
朝代：宋

衾裯一夜冷于冰，雪事心知作得成。自起穴窗看不见，却来欹枕听无声。下床走报童心喜，开户惊呼老眼明。晴日垂檐白银塔，怪奇亦复可怜生。
题东皋
作者：曾几
朝代：宋
体裁：五言绝句

市声俱不闻，野色良可喜。听公北宅住，还我东皋子。
题临川宰徐伯章心远轩
作者：曾几
朝代：宋
体裁：古风

徐侯心万里，身堕百里中。政以诗礼庭，上有鹤发翁。岂无敲榜喧，不入丘壑胸。开轩寄远韵，几净窗玲珑。竹影落夏簟，水光摇秋空。一对凫鹜行，万里牛马风。悠然见南山，不与俗眼同。徐侯归去来，三径资已丰。身将心共远，勿为督邮恭。
题临川宰徐伯章心远轩
作者：曾几
朝代：宋

徐侯心万里，身堕百里中。
政以诗礼庭，上有鹤髪翁。
岂无敲榜喧，不入丘壑胸。
开轩寄远韵，几凈窗玲珑。
竹影落夏簟，水光摇秋空。
一对凫鹜行，万里牛马风。
悠然见南山，不与俗眼同。
徐侯归去来，三径资已丰。
身将心共远，勿为督邮恭。
题南岳铨德观秋声轩
作者：曾几
朝代：宋

月明雁叫远，露下蝉号寒。幽幽草虫泣，索索梧叶乾。愁人知秋早，听此良独难。竹君南北美，佩服青琅玕。天风一披拂，庭宇声珊珊。灵宫荫老樾，别馆如深山。心净鉴止水，眼明揖千竿。虚籁自然奏，有琴不须弹。世议大可厌，市声无少閒。不如听君语，竟日帘垂间。
题南岳铨德观秋声轩
作者：曾几
朝代：宋

月明雁叫远，露下蝉号寒。幽幽草虫泣，索索梧叶乾。愁人知秋早，听此良独难。竹君南北美，佩服青琅玕。天风一披拂，庭宇声珊珊。灵宫荫老樾，别馆如深山。心净鉴止水，眼明揖千竿。虚籁自然奏，有琴不须弹。世议大可厌，市声无少闲。不如听君语，竟日帘垂间。
题南岳铨德观秋声轩
作者：曾几
朝代：宋

月明雁叫远，露下蝉号寒。
幽幽草虫泣，索索梧叶干。
愁人知秋早，听此良独难。
竹君南北美，佩服青琅玕。
天风一披拂，庭宇声珊珊。
灵宫荫老樾，别馆如深山。
心凈鉴止水，眼明揖千竿。
虚籁自然奏，有琴不须弹。
世议大可厌，市声无少闲。
不如听君语，竟日帘垂间。
题双岩堂
作者：曾几
朝代：宋
体裁：五言律诗

老子徜徉地，岩幽想像间。绿阴城角路，青嶂屋头山。簿领惟生睡，壶觞不解颜。使人留眼处，龛壁字回环。
题天衣寺
作者：曾几
朝代：宋
体裁：七言绝句

布袜青鞋踏欲无，登山临水未成疏。十峰双涧天衣寺，万壑千岩总不如。
题寿樟亭
作者：曾几
朝代：宋
体裁：古风

大屋连甍小容足，栋宇以来非一木。豫章不是十围樗，受命于天何得独。君莫厌老大蓬蒿间，应龙虹梁果非福。虚堂昼静闻丁丁，溜雨枯皮在空谷。
题巾山广轩次韩无咎韵
作者：曾几
朝代：宋
体裁：七言律诗

铃斋偪仄未销忧，暇日聊为帢帻游。乔木中间藏古寺，篮舆直上得名流。岂无云水连孤屿，亦有山林望一州。后日玉霄峰顶去，忆经行处为回头。
题巾山广轩次韩无咎韵
作者：曾几
朝代：宋

铃斋逼仄未销忧，暇日聊为帢帻游。乔木中间藏古寺，篮舆直上得名流。岂无云水连孤屿，亦有山林望一州。后日玉霄峰顶去，忆经行处为回头。
题张彥实舍人墓下涌泉亭
作者：曾几
朝代：宋

紫薇花底人，去作泉下梦。佳城闭青春，风木号永痛。寒泓孰出之，甘冽可抱甕。乃知主地神，效此清净供。汲引入中廚，色味胜乳湩。老龙来试诗，事有万钧重。寄声松大夫，并语石翁仲。俱修护持职，以遗云来用。
题张彦实舍人墓下涌泉亭
作者：曾几
朝代：宋

紫薇花底人，去作泉下梦。佳城闭青春，风木号永痛。寒泓孰出之，甘冽可抱瓮。乃知主地神，效此清净供。汲引入中厨，色味胜乳湩。老龙来试诗，事有万钧重。寄声松大夫，并语石翁仲。俱修护持职，以遗云来用。
题张彦实舍人墓下涌泉亭
作者：曾几
朝代：宋

紫薇花底人，去作泉下梦。
佳城闭青春，风木号永痛。
寒泓孰出之，甘冽可抱瓮。
乃知主地神，效此清凈供。
汲引入中厨，色味胜乳湩。
老龙来试诗，事有万钧重。
寄声松大夫，并语石翁仲。
俱修护持职，以遗云来用。
题徐子礼自觉斋时子礼为江阴抱麾之行
作者：曾几
朝代：宋
体裁：七言律诗

徐子长吟复短吟，奇书窗下日幽寻。谁知密密深深地，参得明明了了心。千里澄江空更阔，中秋素月古犹今。使君胸次端如许，愿以馀光照所临。
题徐子礼自觉斋时子礼为江阴抱麾之行
作者：曾几
朝代：宋

徐子长吟復短吟，奇书窗下日幽寻。
谁知密密深深地，参得明明了了心。
千里澄江空更阔，中秋素月古犹今。
使君胸次端如许，愿以余光照所临。
题意大师房
作者：曾几
朝代：宋
体裁：七言绝句

头白高僧心已灰，石菖蒲长水蕉开。庄严茗事炉烟起，不用关防俗子来。
题摘蔬亭
作者：曾几
朝代：宋

幽畦小雨余，一一锦绣段。
春日细春盘，悬知咄嗟办。
题摘蔬亭
作者：曾几
朝代：宋
体裁：五言绝句

幽畦小雨馀，一一锦绣段。春日细春盘，悬知咄嗟办。
题方氏清芬阁用范文正公韵
作者：曾几
朝代：宋
体裁：五言律诗

胜绝登临地，桐江占十分。省郎才不世，御史气如云。遂使芝兰秀，俱能锦绣文。诸孙又如许，百代有清芬。
题无热轩
作者：曾几
朝代：宋
体裁：五言绝句

一溪乔木阴，六月火云冷。门外有行人，寒泉思汲井。
题盛彦光少府丘壑轩
作者：曾几
朝代：宋
体裁：古风

何许觅丘壑，不专在山林。胸次傥萧散，市朝有幽寻。只今谢幼舆，超然抱遐心。俯仰得佳趣，何尝日登临。我虽非夔旷，粗亦能赏音。不用一再鼓，山高水深深。
题盛彦光少府丘壑轩
作者：曾几
朝代：宋

何许觅丘壑，不専在山林。
胸次傥萧散，市朝有幽寻。
只今谢幼舆，超然抱遐心。
俯仰得佳趣，何尝日登临。
我虽非夔旷，粗亦能赏音。
不用一再鼓，山高水深深。
题程伯禹给事漫吾亭
作者：曾几
朝代：宋

漫郎专一溪，万事俱不理。胡为堕我相，名字出奇诡。山林轩冕欤，等是寄焉耳。程公傍亭意，道眼深照此。端居亦偶然，小出聊复尔。宣城幻事了，却梦归故里。结庐澄潭上，尽室清镜里。木阴凉夏簟，荷气馥秋水。遥岑招不来，为我列窗几。昔吾与今吾，念念如脱屣。心期次山外，人要安石起。公勿赋远游，行应去天咫。
题程伯禹给事漫吾亭
作者：曾几
朝代：宋

漫郎专一溪，万事俱不理。胡为堕我相，名字出奇诡。山林轩冕欤，等是寄焉耳。程公榜亭意，道眼深照此。端居亦偶然，小出聊复尔。宣城幻事了，却梦归故里。结庐澄潭上，尽室清镜里。木阴凉夏簟，荷气馥秋水。遥岑招不来，为我列窗几。昔吾与今吾，念念如脱屣。心期次山外，人要安石起。公勿赋远游，行应去天咫。
题程伯禹给事漫吾亭
作者：曾几
朝代：宋

漫郎専一溪，万事俱不理。
胡为堕我相，名字出奇诡。
山林轩冕欤，等是寄焉耳。
程公榜亭意，道眼深照此。
端居亦偶然，小出聊復尔。
宣城幻事了，郄梦归故里。
结庐澄潭上，尽室清镜裏。
木阴凉夏簟，荷气馥秋水。
遥岑招不来，为我列窗几。
昔吾与今吾，念念如脱屣。
心期次山外，人要安石起。
公勿赋远游，行应去天咫。
题退轩
作者：曾几
朝代：宋
体裁：五言绝句

求名恐颠隮，求道戒进取。谁知却行人，可以超万古。
题退轩
作者：曾几
朝代：宋

求名恐颠隮，求道戒进取。
谁知郄行人，可以超万古。
题陆务观草堂
作者：曾几
朝代：宋
体裁：七言绝句

草堂人去客来游，竹笕泉鸣山更幽。向使经营无陆子，残僧古寺不宜秋。
题黄嗣深家所蓄惠崇秋晚画
作者：曾几
朝代：宋
体裁：古风

丛芦受风低，积潦得霜浅。沙匀洲渚净，水澹凫鸭远。禅扉掩昼夜，短纸开秋晚。欲问此间诗，半山呼不返。
题黄嗣深家所蓄惠崇秋晚画
作者：曾几
朝代：宋

丛芦受风低，积潦得霜浅。
沙匀洲渚凈，水澹凫鸭远。
禅扉掩昼夜，短纸开秋晚。
欲问此间诗，半山呼不返。
风凰台
作者：曾几
朝代：宋

檐声无复到层台，画栋空馀燕雀来。我是凤凰池上客，等閒汀鹭莫相猜
风月堂二首
作者：曾几
朝代：宋

西湖地僻少人知，隐吏官曹占作池。浩荡芙蕖风过夜，扶疏杨柳月明时。虽多不用一钱买，纵少足供千首诗。但使尊中深贮此，卮刀细薄可无饥。青罗熨镜正揩磨，上有虚堂发兴多。大热端能排酷吏，广寒只合在嫦娥。又成画舫珠帘去，可奈红妆翠盖何。纵使曲肱无别梦，一尊风月弄婆娑。
风月堂二首·其一
作者：曾几
朝代：宋
体裁：七言律诗

西湖地僻少人知，隐吏官曹占作池。浩荡芙蕖风过夜，扶疏杨柳月明时。虽多不用一钱买，纵少足供千首诗。但使尊中深贮此，卮刀细薄可无饥。
风月堂二首·其一
作者：曾几
朝代：宋

西湖地僻少人知，隐吏官曹占作池。
浩荡芙蕖风过夜，扶疏杨柳月明时。
虽多不用一钱买，纵少足供千首诗。
但使尊中深贮此，巵刀细薄可无饥。
风月堂二首·其二
作者：曾几
朝代：宋
体裁：七言律诗

青罗熨镜正揩磨，上有虚堂发兴多。大热端能排酷吏，广寒只合在嫦娥。又成画舫珠帘去，可奈红妆翠盖何。纵使曲肱无别梦，一尊风月弄婆娑。
食杨梅三首
作者：曾几
朝代：宋

年年梅里见诸杨，火齐堆盘更有香。风味十分如荔子，何妨盛著绛纱囊。一月如绳雨泻檐，只言新竹渐多添。岂知政负幽人腹，不放杨梅蜜样甜。饶阳接种江南少，越上楞梅天下无。梅熟应同儿辈吃，有兄八十住东吴。
食杨梅三首·其一
作者：曾几
朝代：宋

年年梅裏见诸杨，火齐堆盘更有香。
风味十分如荔子，何妨盛着绛纱囊。
食杨梅三首·其一
作者：曾几
朝代：宋
体裁：七言绝句

年年梅里见诸杨，火齐堆盘更有香。风味十分如荔子，何妨盛著绛纱囊。
食杨梅三首·其三
作者：曾几
朝代：宋
体裁：七言绝句

饶阳接种江南少，越上楞梅天下无。梅熟应同儿辈吃，有兄八十住东吴。
食杨梅三首·其二
作者：曾几
朝代：宋
体裁：七言绝句

一月如绳雨泻檐，只言新竹渐多添。岂知政负幽人腹，不放杨梅蜜样甜。
食淮白鱼二首
作者：曾几
朝代：宋

十年不踏盱眙路，想见长淮属玉飞。安得玻璃泉上酒，藉糟空有白鱼肥。
食淮白鱼二首
作者：曾几
朝代：宋

十年不踏盱眙路，想见长淮属玉飞。安得玻瓈泉上酒，藉糟空有白鱼肥。帝所三江带五湖，古来修贡有淮鱼。上方无复蠙珠事，玉食光辉却要渠。
食淮白鱼二首·其一
作者：曾几
朝代：宋
体裁：七言绝句

十年不踏盱眙路，想见长淮属玉飞。安得玻瓈泉上酒，藉糟空有白鱼肥。
食淮白鱼二首·其二
作者：曾几
朝代：宋

帝所三江带五湖，古来修贡有淮鱼。上方无复蠙珠事，玉食光辉却要渠。
食淮白鱼二首·其二
作者：曾几
朝代：宋

帝所三江带五湖，古来修贡有淮鱼。
上方无復蠙珠事，玉食光辉郄要渠。
食牛尾貍
作者：曾几
朝代：宋
体裁：七言绝句

生不能令鼠穴空，但为牛后亦何功。不如醉卧糟丘底，犹得声名异味中。
食笋
作者：曾几
朝代：宋

花事阑珊竹事初，一番风味殿春蔬。
龙蛇戢戢风雷后，虎豹斑斑雾雨余。
但使此君常有子，不忧每食叹无鱼。
丁宁下番须留取，障日遮风却要渠。
食笋
作者：曾几
朝代：宋
体裁：七言律诗

花事阑珊竹事初，一番风味殿春蔬。龙蛇戢戢风雷后，虎豹斑斑雾雨馀。但使此君常有子，不忧每食叹无鱼。丁宁下番须留取，障日遮风却要渠。
食蜂儿有感
作者：曾几
朝代：宋
体裁：五言排律

蜂儿虽小物，各自有君臣。夺食已非义，焚巢兹不仁。杀身缘底罪，作俑定何人。不惮高论直，宁辞远送珍。解包颜有喜，入坐齿生津。海错休前列，山肴且不陈。其谁心恻怛，为汝鼻酸辛。愿下孩虫令，恩倾雨露春。
食酥二首
作者：曾几
朝代：宋

土酥绝类穆家儿，好著崔家钉坐梨。如梦甘寒千百颗，雪肌相伴出关西。
食酥二首
作者：曾几
朝代：宋

贡包分自浙西东，函谷金城在眼中。泛酒煎茶俱惬当，满前腊雪化春风。土酥绝类穆家儿，好著崔家饤坐梨。如梦甘寒千百颗，雪肌相伴出关西。
食酥二首·其一
作者：曾几
朝代：宋
体裁：七言绝句

贡包分自浙西东，函谷金城在眼中。泛酒煎茶俱惬当，满前腊雪化春风。
食酥二首·其二
作者：曾几
朝代：宋

土酥绝类穆家儿，好着崔家饤坐梨。
如梦甘寒千百颗，雪肌相伴出关西。
食酥二首·其二
作者：曾几
朝代：宋

土酥绝类穆家儿，好著崔家饤坐梨。如梦甘寒千百颗，雪肌相伴出关西。
香寂圃
作者：曾几
朝代：宋

陂陀茶山西，草树无空空。呼儿锄其荒，花木乱栽种。葩华以时折，芗泽得风送。真成摩诘病，幻出天女供。游人等蜂蜨，晴日竞喧哄。灵坚不自持，玉陇纷一哄。谁知根尘间，境界极空洞。诚能返其流，当见寂不动。花飞已无踪，香过忽如梦。于焉自闻闻，尔乃得大用。
香寂圃
作者：曾几
朝代：宋

陂陀茶山西，草树无空空。
呼儿锄其荒，花木乱栽种。
葩华以时折，芗泽得风送。
真成摩诘病，幻出天女供。
游人等蜂蜨，晴日竞喧哄。
灵坚不自持，玉陇纷一鬨。
谁知根尘间，境界极空洞。
诚能返其流，当见寂不动。
花飞已无踪，香过忽如梦。
于焉自闻闻，尔乃得大用。
香寂圃
作者：曾几
朝代：宋

陂陀茶山西，草树无空空。呼儿锄其荒，花木乱栽种。葩华以时折，芗泽得风送。真成摩诘病，幻出天女供。游人等蜂蝶，晴日竞喧哄。灵坚不自持，玉陇纷一鬨。谁知根尘间，境界极空洞。诚能返其流，当见寂不动。花飞已无踪，香过忽如梦。于焉自闻闻，尔乃得大用。
驾月桥
作者：曾几
朝代：宋
体裁：五言绝句

伐木梁清浅，扶藤日几回。嫦娥与牛女，昔日度桥来。
高邮无梅花求之于扬帅邓直阁
作者：曾几
朝代：宋
体裁：五言律诗

送腊腊垂尽，迎春春欲回。如何万家县，不见一枝梅。有客幽寻去，无人远寄来。扬州何逊在，政用小诗催。
鸣水驿
作者：曾几
朝代：宋
体裁：七言绝句

一道溪流百转深，挼蓝如色佩如音。青蔬几叶来何处，知有幽人底事寻。
黄嗣深尚书自临川省其兄嗣文户部于宜春用元明鲁直唱题李生墨竹梅
作者：曾几
朝代：宋

纷纷画手调红绿，好以桃花配丛竹。
岂无短纸作江梅，雪裏溪边太幽独。
李侯胸中有佳处，研滴松煤聊寓目。
与梅择对无可人，分付此君真不俗。
淡烟小雨空蒙地，何得月明疏影足。
始知璀璨出斜枝，诗画古来真一族。
黄嗣深尚书自临川省其兄嗣文户部于宜春用元明鲁直唱题李生墨竹梅
作者：曾几
朝代：宋

纷纷画手调红绿，好以桃花配丛竹。岂无短纸作江梅，雪里溪边太幽独。李侯胸中有佳处，研滴松煤聊寓目。与梅择对无可人，分付此君真不俗。淡烟小雨空濛地，何得月明疏影足。始知璀璨出斜枝，诗画古来真一族。
黄嗣深尚书自仰山来惠茶及竹熏炉
作者：曾几
朝代：宋

茗椀中超舌界，薫炉上悟香尘。
坐我集云峰顶，对公小释迦身。
黄嗣深尚书自仰山来惠茶及竹薰炉
作者：曾几
朝代：宋

茗椀中超舌界，薰炉上悟香尘。坐我集云峰顶，对公小释迦身。
黄嗣深尚书自仰山来惠茶及竹薰炉
作者：曾几
朝代：宋
体裁：六言诗

茗碗中超舌界，薰炉上悟香尘。坐我集云峰顶，对公小释迦身。
黄嗣深尚书见访
作者：曾几
朝代：宋

骑气初占安至，履声忽报公来。不乱空庭鸟雀，何妨满席尘埃。
黄嗣深尚书见访
作者：曾几
朝代：宋
体裁：六言诗

骑气初占客至，履声忽报公来。不乱空庭鸟雀，何妨满席尘埃。
黄香梅
作者：曾几
朝代：宋

雪裏何人作道装，冰绡重迭色鹅黄。
染时定着蔷薇露，雨洗风吹故自香。
黄香梅
作者：曾几
朝代：宋
体裁：七言绝句

雪里何人作道装，冰绡重叠色鹅黄。染时定著蔷薇露，雨洗风吹故自香。
龙溪新亭
作者：曾几
朝代：宋
体裁：五言律诗

不识梯山路，今闻驾壑桥。蛟龙深窟宅，松竹半云霄。与子成二老，由来非一朝。崖藤如暂寄，还往肯辞遥。
一昼千万思
作者：曾巩
朝代：宋

一昼千万思，一夜千万愁。
昼思复夜愁，昼夜千万秋。
故人远为县，海边勾践州。
故人道何如，不间也与周。
我如道边尘，安能望嵩丘。
又若涧与溪，敢比沧海流。
景山与学海，汲汲强自谋。
愁思虽尔勤，故人得知不。
一昼千万思
作者：曾巩
朝代：宋

一昼千万思，一夜千万愁。昼思复夜愁，昼夜千万秋。故人远为县，海边勾践州。故人道何如，不间孔与周。我如道边尘，安能望嵩丘？又若涧与溪，敢比沧海流。景山与学海，汲汲强自谋。愁思虽尔勤，故人得知不？
一昼千万思
作者：曾巩
朝代：宋

一昼千万思，一夜千万愁。
昼思復夜愁，昼夜千万秋。
故人远为县，海边勾践州。
故人道何如，不间孔与周。
我如道边尘，安能望嵩丘。
又若涧与溪，敢比沧海流。
景山与学海，汲汲强自谋。
愁思虽尔勤，故人得知不。
一鹗
作者：曾巩
朝代：宋

北风万里开蓬蒿，山水汹汹鸣波涛。
尝闻一鹗今始见，眼驶骨紧精神豪。
天昏雪密飞转疾，暮略东海朝临洮。
社中神狐倏闪内，脑尾分磔垂弓櫜。
巧兔狞鷄失草木，勇鸷一下崩其毛。
窟穴呦呦哭九子，帐前活送双青猱。
啁啾燕雀谁尔数，骇散亦自亡其曹。
势疑空山竭九泽，杀气已应太白高。
归来礧嵬载俎豆，快饮百瓮行春醪。
酒酣始闻壮士嘆，丈夫试用何时遭。
一鹗
作者：曾巩
朝代：宋

北风万里开蓬蒿，山水汹汹鸣波涛。尝闻一鹗今始见，眼驶骨紧精神豪。天昏雪密飞转疾，暮略东海朝临洮。社中神狐倏闪内，脑尾分磔垂弓櫜。巧兔狞鸡失草木，勇鸷一下崩其毛。窟穴呦呦哭九子，帐前活送双青猱。啁啾燕雀谁尔数，骇散亦自亡其曹。势疑空山竭九泽，杀气已应太白高。归来礧嵬载俎豆，快饮百瓮行春醪。酒酣始闻壮士叹，丈夫试用何时遭。
丁亥三月十五日
作者：曾巩
朝代：宋

茫茫月色如溪沙，万里不有纤云遮。今年寒气争春来，雪大如掌随惊雷。临川城中三月雨，城东大丘汩为渚。天地惨惨无开时，常恐蛰死和与义。此时谓月水中没，溺入蛙肠那复出。岂知今夜月光圆，照彻万物无遗偏。人间有人司重轻，安得知汝有时明。
丁亥三月十五日
作者：曾巩
朝代：宋

茫茫月色如溪沙，万里不有纤云遮。
今年寒气争春来，雪大如掌随惊雷。
临川城中三月雨，城东大丘汩为渚。
天地惨惨无开时，常恐蛰死和与羲。
此时谓月水中没，溺入蛙肠那復出。
岂知今夜月光圆，照彻万物无遗偏。
人间有人司重轻，安得知汝有时明。
丁元珍挽词二首
作者：曾巩
朝代：宋

翰墨金声远，神情玉气温。节廉贫愈见，风义老弥惇。旧学资详正，新仪属讨论。谁怜一麾出，终不反修门。从军王粲笔，记礼后苍篇。谩有残书在，能令好事传。鹏来悲四月，鹤去遂千年。试想长桥路，昏昏陇隧烟。
丁元珍挽词二首·其一
作者：曾巩
朝代：宋
体裁：五言律诗

翰墨金声远，神情玉气温。节廉贫愈见，风义老弥惇。旧学资详正，新仪属讨论。谁怜一麾出，终不反修门。
丁元珍挽词二首·其二
作者：曾巩
朝代：宋

从军王粲笔，记礼后苍篇。
谩有残书在，能令好事传。
鵩来悲四月，鹤去遂千年。
试想长桥路，昏昏陇隧烟。
丁元珍挽词二首·其二
作者：曾巩
朝代：宋

从军王粲笔，记礼后苍篇。谩有残书在，能令好事传。鹏来悲四月，鹤去遂千年。试想长桥路，昏昏陇隧烟。
七月一日休假作
作者：曾巩
朝代：宋

初秋尚苦暑，归沐乃君恩。
地闲少来客，日晏犹闭门。
家乏念藜藿，开颜无一樽。
况复辞貌拙，敢随车马奔。
盥濯何所事，读书坐前轩。
岂堪当世用，空味古人言。
颇喜市朝内，独无尘土喧。
终年但如此，真窃大官餐。
七月一日休假作
作者：曾巩
朝代：宋
体裁：古风

初秋尚苦暑，归沐乃君恩。地闲少来客，日晏犹闭门。家乏念藜藿，开颜无一樽。况复辞貌拙，敢随车马奔。盥濯何所事，读书坐前轩。岂堪当世用，空味古人言。颇喜市朝内，独无尘土喧。终年但如此，真窃太官餐。
七月一日休假作
作者：曾巩
朝代：宋

初秋尚苦暑，归沐乃君恩。地闲少来客，日晏犹闭门。家乏念藜藿，开颜无一樽。况复辞貌拙，敢随车马奔。盥濯何所事？读书坐前轩。岂堪当世用，空味古人言。颇喜市朝内，独无尘土喧。终年但如此，真窃太官餐。